Gradonačelnik posjetio ambasadu Srbije u BiH | Palelive.com\nPočetna Regija Istočno Sarajevo Gradonačelnik posjetio ambasadu Srbije u BiH\nGradonačelnik posjetio ambasadu Srbije u BiH\nISTOČNO SARAJEVO – Gradonačelnik Istočnog Sarajeva Nenad Samardžija juče je u Sarajevu razgovarao sa ambasadorom Republike Srbije u BiH Ninoslavom Stojadinovićem.\nOvo je bila prva posjeta gradonačelnika Samardžije nekoj od ambasada u BiH.\nGradonačelnik je tokom susreta sa ambasadorom poručio da je rukovodstvo Grada spremno i otvoreno za svaki vid saradnje sa Ambasadom Republike Srbije u Bosni i Hercegovini.\nSamardžija je rekao da je u okviru njegovog programa rada uspostavljanje saradnje sa svim ambasadama, a saradnja sa ambasadom Srbije ima poseban značaj.\n“Željeli smo da ambasadora ukratko upoznamo sa planovima koje pred sobom ima grad Istočno Sarajevo, mogućnostima koje su nam na raspolaganju, pravcima saradnje sa preduzećima iz Republike Srbije i onim što su aktuelni problemi kada su u pitanju pojedine institucije kao što je klinički centar, kao što je Univerzitet u Istočnom Sarajevu”, izjavio je Samardžija.\nAmbasador Srbije u BiH Ninoslav Stojadinović naglasio je da njegovim mandatom ne prestaje veza sa Republikom Srpskom jer će kao univerzitetski profesor bez diplomatskih ograničenja tek započeti misiju u pogledu razvoja saradnje.\nStojadinović je izrazio zadovoljstvo jer se sastao sa Samardžijom i što je imao priliku da čuje ideje o tome u kom pravcu će ići razvoj grada Istočno Sarajevo.\n“Neke stvari sam i znao, ali ima tu i nekih noviteta. I sa opštinskim razvojem sam bio upoznat, poslednji mi je bio Sokolac, gdje sam se takođe upoznao sa planom razvoja. Realan je plan razvoja, izvodljiv, naravno uz pomoć vlasti RS, svih opština i naravno građana. Ne mogu da obećam jer neću biti na toj funkciji, ali siguran sam da će i Srbija sa svoje strane uraditi nešto kao što je to bilo na Palama, fiskulturna sala, dio škole, oprema i slično”, izjavio je Stojadinović.\nAmbasador Srbije u BiH je, nakon susreta sa gradonačelnikom, novinarima u Sarajevu rekao da iz BiH odlazi u nedjelju 28. marta, napominjući da mu je posebno drago što je bio izuzetno dobro primljen ne samo u Republici Srpskoj nego i u Federaciji BiH.\nPrethodni članakRibić: Dosta problema u preduzećima\nNaredni članakteže povrijeđena ženska osoba


Freonski sušači - Kompresori Ceccato\nCeccato Aria Compressa S.p.A. je jedan od vodećih svetskih proizvodjača freonskih sušača vazduha i jedini proizvodjač vazdušnih kompresora, koji projektuje i proizvodi sve sušače za upotrebu na svojim kompresorima u svojim fabrikama.\nVlaga je sastavni deo atmosferskog vazduha i kao takva nalazi se u distributivnoj mreži komprimovanog vazduha u stanju kondenzata iili pare. Ako je ima u mreži to znači da ima i direktan uticaj na sve mašine koje su priključene na tu mrežu.\nVlagu u obliku kondenzata je lako izdvojiti ili ukloniti ali vlaga koja se nalazi u stanju pare nastavlja svoju put dalje kroz mrežu do finalnog proizvoda i tako vrlo često na žalost u zavisnosti od grane industrije u kojoj se komprimovani vazduh primenjuje, možemo naići i na oštećene mašine ili na loše ofarbane površine, na fabrički upakovan pokvareni proizvod i sl. Upotrebom freonskog sušača, ta para koja je ostala u mreži biće ohlađena pa voda iz stanja pare prelazi u tečno stanje i automatski je izbaćena iz mreže.\nPrimer: Sa strane kompresora sa izlaznim kapacitetom 10 Nm3/min pri ulaznoj temperaturi vazduha 20°C i 70% relativnoj vlažnosti 8 bar(g) in hlajđenju zraka na 30°C. je proizvedeno 5,1 lt kondenza na sat.


MVPBiH: Okolnosti vezane za izdavanje viza selekciji Kosova nepromijenjene – Fokus.ba\nMVPBiH: Okolnosti vezane za izdavanje viza selekciji Kosova nepromijenjene\nMinistarstvo vanjskih poslova Bosne i Hercegovine saopćilo je da odluka još nije donesena u vezi s učešćem selekcije Kosova na Evropskom košarkaškom prvenstvu u Sarajevu, javlja Anadolu Agency (AA).\n“Povodom velikog interesovanja medija za novonastalu situaciju vezanu za mogućnost učešća selekcije Kosova na juniorskom košarkaškom prvenstvu u Sarajevu, Ministarstvo vanjskih poslova BiH obavještava javnost da odluka još nije donesena te da su okolnosti i dalje nepromijenjene”, navedeno je u saopćenju.\nPodsjećaju da je iz dopisa Košarkaškog saveza BiH vidljivo da iza organizacije takmičenja, u kojem bi učestvovala selekcija Kosova, ne stoje svi članovi Upravnog odbora Košarkaškog saveza BiH, odnosno da ne postoji potpis podrške potpredsjednika Upravnog odbora iz Republike Srpske”, istakli su iz MVP.\nTakođer, kabinet ministra je u neposrednom telefonskom kontaktu obaviješten da kod predstavnika Republike Srpske u rukovodstvu Košarkaškog saveza BiH i kod Košarkaškog saveza Republike Srpske postoji izričito protivljenje učešću selekcije Kosova na ovom takmičenju.\n“Ministarstvo vanjskih poslova BiH ne želi da snosi odgovornost zbog činjenice da u rukovodstvu Košarkaškog saveza BiH ne postoji usaglašen stav vezan za pomenuto takmičenje. Na kraju još jednom podsjećamo da je selekcija Kosova učestvovala na Balkanskom odbojkaškom prvenstvu, održanom ove godine u Bijeljini, kom prilikom je Ministarstvo vanjskih poslova BiH u predviđenim rokovima izdalo vize svim učesnicima takmičenja jer je o načinu učešća selekcije Kosova postojala potpuna saglasnost u rukovodstvu Odbojkaškog saveza BiH”, dodali su iz MVP-a.\nTyson se oprostio od Maradone: Često su nas poredili\nBio je jedan od mojih heroja i prijatelj, napisao je Mike\nDel Potro o Maradoni: Za mene nisi umro, vratio si se tamo gdje pripadaš


Dan polja Dunav soja – Šansa za izvoz naše soje - EkoForum\nObjavljeno 13. juna 2019. 14. juna 2019. od ekoforum\nLUGOVO – Srbija je jedan od lidera u Evropi u proizvodnji soje i sojinih proizvoda i kroz Dunav Soja sertifikaciju ima veliki izvozni potencijal na tržištima širom Evrope, istaknuto je na tradicionalnom, šestom po redu, Dunav soja Danu polja koje su zajednički organizovali Institut za ratarstvo i povrtarstvo, kompanija Belchim i Dunav Soja udruženje.\n“Naša kompanija insistira na najvišem mogućem kvalitetu kako sirovina, tako i krajnjih proizvoda. U skladu sa ovom politikom kvaliteta, Sodrugestvo saradnju sa Dunav soja organizacijom vidi kao veoma značajnu i zato nam je važno da svu soju koju kupujemo na našem tržištu kao i do sad kupujemo kao Dunav Soja sertifikovanu. U prvoj godini rada u Srbiji, kompanija je postala najveći izvoznik soje, što pokazuje našu ozbiljnu nameru u pozicioniranju na srpskom i regionalnom tržištu. Verujemo da srpska soja kroz zajednički projekat sa Dunav Soja udruženjem ima šansu da sebi otvori vrata izvoznih, najatraktivnijih tržišta”, rekao je Milan Rakita, direktor kompanije Sodrugestvo\nPrethodni članakPrethodno Vesić: Održiva i zelena energija su način života\nSledeći članakSledeće Vladina komisija za javno-privatno partnerstvo dala odobrenje Beogradu da raspiše tender za javne bicikle


Zapad piše novu istoriju Drugog svetskog rata - Sputnjik Srbija\n21:13 16 Maj 2021\n20:55 04.05.2015 (osveženo 16:19 05.10.2015) Preuzmite kraći link\nViše od toga, većina zapadnih lidera koji su godinama za 9. maj boravili u Moskvi na paradi povodom Dana pobede, ove godine su mahom otkazali svoju posetu.\nIstoričar Čedomir Antić za Sputnjik kaže da je Zapad oduvek bio istorijski pobednik, imajući u vidu da su i Prvi i Drugi svetski rat bili nametnuti posebno Engleskoj i Americi. Prirodna tendencija tih ratova je, prema rečima Antića, bila zapravo okrenuta prema Istoku, odnosno, Rusiji.\n„Izvesno je da su snage Crvene armije odnele pobedu na istočnom frontu pre iskrcavanja u Normandiji. Crvena armija bi taj triumf mnogo teže odnela da nije dobijala pomoć od zapadnih saveznika, tačnije SAD i Velike Britanije. Činjenica je i da je ključne bitke Crvena armija izvojevala pre dolaska te pomoći. Sovjetska vojska je, uprkos ogromnim gubicima i diletanstkom vođenju od strane Staljina i njegovih generala, uspela da preživi 1941. godinu i sačuva industrijsku proizvodnju oružja kako bi kasnije parirala Trećem rajhu“, kaže on.\nAntić objašnjava da je iskrcavanje u Normandiji došlo u vreme kada su sovjetske trupe već ušle u stare nemačke zemlje i već je bilo izvesno da je rat na istoku izgubljen.\nPoslednji veliki otpor nemačkoj vojsci je pružen kod Kurska u najvećoj dosadašnjoj tenkovskoj bici i to je ujedno bio poslednji pokušaj vojske Trećeg rajha da preokrene stvari na istočnom frontu.\n„Sovjetski Savez je taj koji je pobedio nacizam i to je činjenica. Da li bi zapadni saveznici pobedili da je Sovjetski Savez ostao po strani, to je pitanje za spekulaciju. U istoriji je već bio jedan primer, a to je rat sa Napoleonom, gde je ruska vojska opet bila ta koja je konačno pobedila Napoleona, protiv kojeg je ratovala cela Evropa, kao i taj da je upravo ruska vojska bila ta koja je ušla u Pariz“, napominje Antić.\nIstoričar Momčilo Pavlović, s druge strane, smatra da do tendencije prepisivanja istorije dolazi zbog današnjih geostrateških i političkih razloga, međutim niko ne može da porekne da su ključne bitke bile na istočnom frontu.\nPutin: Istoriju je nemoguće preoblikovati\nPavlović za Sputnjik kaže da su upravo na istočnom frontu krvarili i Crvena armija i nemačke trupe, ali da su saveznici tehnikom pomogli slamanju Hitlerovih snaga.\n„Sve je to danas u vezi sa odnosom Zapada prema predsedniku Rusije Vladimiru Putinu i to je deo zapadne propagande. Takav pogled na Drugi svetski rat traje još od njegovog završetka. Naime, pobeda Crvene armije umanjivana je i time što se smatra da je silovano na milione Nemica. S druge strane, nova istraživanja pokazuju da u tim brutalnostima nisu zaostajale ni trupe zapadnih saveznika u Italiji, Francuskoj, kao i u samoj Nemačkoj. Ali nekako je u tom ideološkom sukobu silovanje od strane Crvene armije bilo u žiži interesovanja javnosti“, kaže Pavlović.\nDanašnji pogled na istorijske događaje, smatra Pavlović, ne može promeniti činjenice ali politički gledano može biti koristan, jer se zapadno javno mnjenje i definiše i informiše iz medija.\nMeđutim, pre samo jednu deceniju, na proslavi 60 godina od pobede nad nacističkom Nemačkom, ruski predsednik je bio okružen mnogim svetskim liderima zapadnih zemalja kao što su Velika Britanija, SAD, Nemačka, Francuska, Poljska, Češka, Slovačka. Sada su to samo neke od država koje su odbile da posete rusku prestonicu povodom godišnjice pobede nad fašizmom imajući u vidu da je do sada svoje prisustvo potvrdilo svega 25 šefova država od 68 upućenih poziva.\nOstaje da zaključimo da li je uzrok tome otvorena podrška Rusije samoproglašenim republikama na istoku Ukrajine kao i događaji na Krimu, ili pak tendencija smanjivanja uloge Sovjetskog Saveza u oslobođenju zapadne Evrope od nacista.\nrat, istorija, Drugi svetski rat, Dan pobede, Crvena armija, Momčilo Pavlović, Čedomir Antić, Sovjetski Savez, Zapad


Intenzivnija podrška EU PROGRES-a u 2014. - SandzakHaber.Net , Sandžačke Internet Novine !\nNaslovna Sandžak Novi Pazar Intenzivnija podrška EU PROGRES-a u 2014.\nIntenzivnija podrška EU PROGRES-a u 2014.\nOd HaberNews - 21. Novembra 2013. 0 62 Podeli na Fejsbuku\ntweet Novi Pazar – Šef delegacije Evropske Unije u Srbiji, Majl Devemport potvrdio je da će EU PROGRES mnogo intenzivnije, kroz realizaciju novih projekata, u 2014. godini podržati razvoj i izgradnju grada Novog Pazara.\n„Impresioniran sam nivoom saradnje Novog Pazara sa gradovima i zemljama u regionu. To je dobar put ka uspešnoj realizaciji planova i projekata u okviru naših programa prekogranične saradnje. Sigurno ćemo kvalitetno sarađivati i u narednom periodu“, kazao je Devemport.\nGradonačelnik dr Meho Mahmutović potvrdio je da će Novi Pazar u skladu sa dosadašnjim delovanjem insistirati na unapređenju međuopštinske i regionalne saradnje, kako bi lakše obezbedio pristup pristupnim fondovima.\n„Progres podrškom ohrabruje naša nastojanja a potvrda o saradnji i tokom 2014. Dokaz je da smo do sada povlačili ispravne poteze. Želimo da standarde Evrope uvedemo ovde,u Novi Pazar, Sandžak i celu Srbiju, a pošto je taj put trnovit, dragocena nam je podrška.“\nŠkoli za dizajn tekstila i kože, u okviru programa podrške EU Progres, predate su mašine za šivenje i druga školska pomagala. PODELI\ntweet Prethodni tekstNajmaštovitije prosidbe na svetu (VIDEO)Sledeći tekstMesi i Pike hvale Ronalda HaberNews\tPOVEZANE OBJAVEVIŠE OD AUTORA


Najveći problem privrede je prezaduženost - PKS-RPK Novi Sad\nKako je kazao, veliki je broj i loših zakona od ranije, medju kojima izdvaja i Zakon o računovodstvu iz 2013. godine, na šta već duže vreme upozorava i Saveza računovođa.\n– Postoji dobra volja i posvećenost da se reše privredni problemi, ali problem je što i dalje postoje i u javnom i u konsultantskom sektoru ljudi koji su i ranije pravili loša rešenja – rekao je Korunoski navodeći da neće biti lako sprovesti sve planirane reforme.\nGeneralni sekretar Saveza računovođa i revizora Srbije Pero Škobić ukazao je da je neophodno izmeniti odredbe Zakona o računovodstvu kako bi se uskladio sa novim direktivama EU o računovodstvu i revizji, a problematični su i visoki troškovi njegove primene.\nIz Saveza računovođa navode i da više od 20 odsto privrednih društava i skoro trećina drugih firmi nije dostavilo finansijske izveštaje APR-u za 2014. godinu što dokazuje da je računovodstvena regulativa komplikovana.\nDunav, Fruška gora, Begečka jama… zovu turiste\nNaš grad je bogat prirodnim dobrima zbog plodnog poljoprivrednog zemljišta, proizvodnje zdrave hrane, koju lokalna samopurava podsticajima podržava već…\nNekoliko srpskih preduzeća moglo bi u narednom periodu da postanu snabdevači nemačkog Eberšpehera, jednog od svetskih lidera u proizvodnji…\nNema ulaganja bez garancije autorskih prava\nDan zaštite intelektualne svojine, a zemlje koje je najviše poštuju su najrazvijenije u svetu. Za pet godina zabeleženo čak…\n„Spremni da uložimo 15 mlrd. USD u ekologiju“\nAmbasador Švedske u Beogradu Jan Lundin izjavio je da je trećina fondova koje Švedska ulaže u Srbiju plasirana u…\nSrbija zbog sive ekonomije godišnje izgubi autoput ili most\nNa regionalnoj konferenciji „Sledeća runda u borbi protiv sive ekonomije“ u Beogradu, u organizaciji Američke privredne komore (AmCham), 26.oktobra…\nNa čelu srpske grupe je „Naftna industrija Srbije“, koja je na 13. poziciji sa inkasiranih 1,76 milijardi evra.


Razmišlja se da osnivački kapital za banke bude više od pet miliona - CdM\nU Centralnoj banci razmišljamo o podizanju kapitala za osnivanje banaka, odnosno kreditnih institucija sa sadašnjih pet miliona eura, vodeći računa o ostvarivanju osnovne funkcije regulatora očuvanju i podsticanju stabilnosti finansijskog sistema, kazao je u intervjuu Pobjedi Dejan Vujačić, direktor Sektora za kontrolu banaka Centralne banke. On je dodao da je u toku izrada novog zakona o kreditnim institucijama.\n“Imajući u vidu veličinu crnogorskog tržišta, u posljednje vrijeme pojedine međunarodne institucije postavljaju pitanje o potencijalnoj zasićenosti tržišta sa 15 postojećih banaka. Smatram da će odgovor na to pitanje najbolje dati tržište. Naime, ukoliko tržište ne može da podnese ovoliki broj banaka, neminovno je da u budućem periodu možemo očekivati konsolidaciju, odnosno spajanja nekih banaka. Međutim, ne treba zaboraviti da su pojedine banke na našem tržištu osnovane sa posebnim namjenama, da podrže pojedine projekte ili su fokusirane na određene tržišne niše”, kazao je Vujačić.\nPrema jegovim riječima u posljednje vrijeme aktuelna postaje i želja da se uđe na područje investicionog bankarstva.\n“Upravo u tom segmentu i vidim dominantan motiv za osnivanje novih banaka, s obzirom da nema previše prostora za bavljenje tradicionalnim bankarskim poslovima primanja depozita i davanja kredita. U tom slučaju Crna Gora bi se, zbog svoje atraktivnosti kao investiciona destinacija, koristila kao platforma za poslovanje u kojem je cijeli svijet tržište. Interesovanje za osnivanje novih banaka ne jenjava, pri čemu, po najavama pojedinih investitora, u skorijem periodu možemo očekivati i konkretne aplikacije. Kao i do sada, sve aplikacije će biti razmatrane na profesionalan i odgo voran način, vodeći računa o realnosti podnesenih biznis planova, snazi i reputabilnosti potencijalnih investitora, kao i legalnosti novca koji žele da investiraju u banku”, istakao je on.\nVujačić tvrdi da je bankarski sektor u Crnoj Gori, kao cjelina, je stabilan, adekvatno kapitalizovan, visoko likvidan i profitabilan, pri čemu ga karakterišu pozitivni trendovi.\nTagoviCentral Bank (CBCG) Dejan Vujačić krediti\n2 Komentara na "Razmišlja se da osnivački kapital za banke bude više od pet miliona"


MSP objavio konkurs za aplikacije na mobilnom telefonu “Najbolji kosovski App\nPriština, 20. septembar 2012. godine – Ministarstvo spoljnih poslova Republike Kosovo, zajedno sa Britanskim savetom, Fondacijom IPKO i Ambasadom Norveške, objavilo je konkurs za dizajniranje aplikacija na platformama Android i Apple, usmerenih ka inostranstvu, koje imaju za cilj promovisanje Ministarstvo spoljnih poslova na novim tehnološkim platformama.\nOvaj nacionalni konkurs daje nagrade za izradu aplikacija za platforme Android i Apple za kategoriju „Vesti sa Kosova“, u oblasti kulture, baštine i tradicija, u oblasti predstavljanja kosovske turisticke ponude i privrede, kao i za najbolje zabavne aplikacije u vezi sa Kosovom (igrice, zanimljivosti, itd). Pobednici konkursa sa najboljim aplikacijama u svakoj od kategorija dobijaju po 3.000 evra. Pobednici sa najboljim aplikacijama osvojice i pravo na ucešce na Svetskom kongresu mobilne telefonije u Barseloni, gde ce moci da pred svetskom industrijom predstave kosovski app-in. Ucesnici ce moci da se prijave i za APP Kamp, na kojem ce moci da se obucavaju za izradu aplikacija i da formiraju takmicarske ekipe.\nMSP zajedno sa svojim partnerima poziva dizajnere, kodere i entuzijaste u oblasti telefonskih aplikacija za pametne telefone (smart telefone) Apple i Android da ucestvuju na ovom velikom nacionalnom takmicenju za najbolju kosovsku aplikaciju usmerenu ka spoljnjem svetu.\n„Napravite aplikaciju za svoju zemlju i osvojite 3.000 evra za svaku od cetiri kategorije“, tako glasi moto konkursa.\nKuštrim Džakli, koordinator projekta i kosovski strucnjak za informacione tehnologije kaže da je ovo takmicenje najbolji nacin da se razvija kosovsko tržište aplikacija ali i da se po prvi put promoviše Kosovo u svetu preko slicica i mobilnih aplikacija, na nacin koji nije do sada viden.\nPetrit Seljimi, zamenik ministra spoljnih poslova izjavio je da je to samo jedan od prvih koraka na sprovodenju Nacionalne strategije za digitalnu diplomatiju, za koji smo dobili podršku i od brojnih donatora.\nNorveški ambasador Jan Bratu izrazio je zadovoljstvo otvaranjem ovog takmicenja i rekao da ce Norveška i dalje nastaviti da ulaže u oblast tehnologije, obrazovanja i javne diplomatije putem podrške za inovativne projekte.\nZa više informacija u vezi sa uslovima konkursa i aplikacijama, kao i o App Kampu za obucavanje koji ce biti organizovan za takmicarske ekipe, posetite internet stranicu www.appcampkosovo.com ili se obratite preko elektronske pošte na adresu: info@appcampkosovo.com.\nProglašenje pobednika konkursa obavice se u prisustvu službenika kompanija Apple i Google a organizovace ga zajednicki ICK Kosovo i Fondacija IPKO.\nOvaj projekat organizuje se u sklopu Strategije za digitalnu diplomatiju koju je sacinilo Ministarstvo spoljnih poslova.\nRasteri konkurs PDF


„Epl“ poklekao – izvinjenje i pojeftinjenje baterija\nRTS\t09.01.2018 16:53\nKako bi umirili bes mušterija, izazvan priznanjem da su usporavali starije uređaje, čelnici „Epla“ su se izvinili i odlučili da smanje cenu baterija za starije „ajfone“.\n„Čuli smo mišljenja naših mušterija o načinu na koji smo rešavali problem funkcionisanja 'ajfona' sa starim baterijama. Znamo da se neki od vas osećaju kao da smo vas izneverili. Izvinjavamo se“, istakli su iz „Epla“.\nOdluka „Epla“ da pojeftini baterije značiće smanjenje cene baterijskih zamena (za sve verzije „ajfona 6“ i „ajfona 7“) sa 79 na 29 dolara, kao i softverska poboljšanja za stanje baterija, koja će biti objavljena početkom sledeće godine.\nSaopštenje američke kompanije dolazi nekoliko dana nakon priznanja da su namerno softverski usporavani stariji modeli „ajfona“ zbog slabljenja baterija.\nPošto ne postoji način sprečavanja slabljenja baterija usled protoka vremena i korišćenja, sve verzije (do i uključujući) operativnog sistema iOS 10.2 usporavale su telefone kako bi mogli što duže da izdrže, ali i da se ne be oštetile hardverske komponente.


Najranije gniježđenje pelikana u istoriji istraživanja u NP Skadarsko jezero | indeksonline.me\nHome Vijesti Najranije gniježđenje pelikana u istoriji istraživanja u NP Skadarsko jezero\nOrnitolozi Javnog preduzeća za nacionalne parkove Crne Gore i Prirodnjačkog muzeja su danas u Specijalnom rezervatu uočili zanimljivu pojavu koja do sada nije zabilježena kada je u pitanju ponašanje pelikana, a tiče se neobično ranog polaganja jaja, odnosno početka gniježđenja ove harizmatične vrste Skadarskog jezera.\nTakođe, u okviru programskih aktivnosti danas je aktivirana specijalna kamera koja u realnom vremenu prikazuje stanje na gnijezdilištu. Ova aktivnost je u ranijem periodu implementirana u sklopu projekta “Wetland management of Dalmatian Pelican Conservation in the Mediterranean Basin”, koje su sprovodile domaće partnerske organizacije u saradnji sa francuskom NVO Noe Conservation.\nStanje populacije prati i ornitolog Andrej Vizi iz Prirodnjačkog muzeja, koji ističe da je ovo najbolji način da bez uznemiravanja prate koloniju pelikana.\n“Kako smo ranije upoznavali javnost sa pozitivnim trendovima populacije ove do skoro ranjive vrste, tako ćemo sa zadovoljstvom i dalje u toku naredne godine u sklopu Programa upravljanja za 2021. godinu, odnosno novog petogodišnjeg Plana upravljanja NP Skadarsko jezero za period 2021-2025, pratiti koloniju i sprovoditi sve potrebne mjere zaštite”, navedeno je u saopštenju.\nRedovni monitoring biodiverziteta značajnih vrsta, pa tako i monitoring ornitofaune, sprovodi se u okviru Programa upravljanja NP Skadarsko jezero za 2020.


Neformalni sastanak Evropskog saveta ministara za zapošljavanje, socijalnu politiku, zdravstvo i potrošače (EPSCO) i 2. sastanak ministara za zapošljavanje i socijalnu politiku država Zapadnog Balkana\nInformacije u vezi sa putovanjem\nObaveštavamo vas da će se neformalni sastanak ministara EU za zapošljavanje i socijalnu politiku održati 8. i 9. jula 2021. u Kongresnom centru Brdo na Brdu pri Kranju.\nCentralni fokus neformalnog sastanka biće na prilagodljivom i inkluzivnom tržištu rada, u smislu zelene i digitalne tranzicije i demografskih izazova. Diskusiji ministra će predsedavati Janez Cigler Kralj, ministar za rad, porodicu, socijalna pitanja i jednake mogućnosti Republike Slovenije.\nPored neformalnog sastanka biće održan i zajednički sastanak o zapošljavanju u EU i ministra za socijalnu politiku sa ministrima zapošljavanja zemalja zapadnog Balkana. Sastanak će se fokusirati na promociju mogućnosti za mlade na tržištu rada.


RUSIJA SPREMA OSVETU ZBOG BLOKADE KALINJINGRADA Patrušev: Litvanski narod će osetiti ozbiljne posledice – ASinfo Portal\nZVANIČNA Moskva će uskoro odgovoriti na odluku Litvanije da blokira transport robe sa kopnenog dela Rusije ka Kaljingradskoj oblasti, a litvanski narod će ostetiti posledice ovih mera, upozorio je danas sekretar Saveta bezbednosti Rusije Nikolaj Patrušev u Kalinjingradu\n– Rusija će sigurno odgovoriti na takve neprijateljske akcije. Odgovarajuće mere se razrađuju u međuresornom formatu i biće preduzete u bliskoj budućnosti – rekao je Patrušev, a prenose RIA novosti.\nOn je rekao da treba ojačati bezbednost ruskih granica, uzimajući u obzir nove pretnje, uključujući mogući ulazak Finske i Švedske u NATO.\n– Imajući u vidu pojavu novih pretnji zbog potencijalnog pristupanja Finske i Švedske NATO-u, zastoja u prekograničnoj saradnji evropskih država sa našom zemljom i nedostatka zvanične demarkacije državne granice između Rusije i Estonije, dodatne mere su potrebne kako bi se unapredile snage i sredstva kojima se štiti i brani naša državna granica, rekao je Patrušev.\nOn je kritikovao SAD i druge zapadne zemlje da godinama ignorišu zahteve Moskve za rešavanje bezbednosnih pitanja, uključujući neširenje NATO-a na istok, prenosi TASS.\n– Zapad godinama ne uzima u obzir predloge Rusije o regulisanju ključnih nacionalnih bezbednosnih pitanja: neširenje NATO-a na istok i neraspoređivanje vojne infrastrukture u blizini ruskih granici – naveo je Patrušev.\nOn je ranije danas stigao u posetu Kalinjingradskoj oblasti na sastanak o nacionalnoj bezbednosti severozapadne Rusije.\nSastanak se održava u trenutku kada je Litvanija donela odluku da zabrani tranzit robe koja je pod EU sankcijama iz Rusije u tu oblast, ali, kako se ističe, poseta je bila planirana ranije, prenosi Sputnjik.\nFoto: AP Photo/Darko Vojinovic/Shutterstock/Ilustracija


Auris 5 vrata - AutoExclusive - Auto vesti, Novi, Luksuzni, Polovni automobili...\nNova Toyota Auris - princ C segmenta\nToyota je 2010. godine predstavila na sajmu automobila u Ženevi Toyota-u Auris. Automobil je bio restilizovan, sa redizajniranim farovima i zadnjim svetlima, restilizovanom haubom, prednjom maskom i zadnjim branicima. Enterijer je takođe bio predmet prepravki, Toyota je poboljšala kvalitet materijala, a takođe je izvršila preuređivanje centralne konzole. U ponudi su 3 benzijska i 3 dizel motora, a svi motori su ekonomski efikasni zahvaljujući Optimal Drive tehnologiji. Novitet je, takođe, nova HSD hibrid verzija, koja predstavlja prvi potpuni hibrid u C segmentu vozila.


Njemački ministar: Grčka ne zna šta želi – Haber.ba\nNjemački ministar finansija Wolfgang Schaeuble je izjavio da Grčka mora donijeti odluku da li uopšte želi postojeći program finansijske pomoći kako bi ta zemlja izašla iz duboke ekonomske krize u kojoj se nalazi, javlja Anadolu Agency (AA).\nNakon sastanka ministara ekonomije i finansija zemalja Evropske unije (EU), Schauble je novinarima kazao da Grčka mora donijeti odluku da li želi postojeći program pomoći.\n“Grčka mora odlučiti da li želi program pomoći ili ne. Izgleda da Grčka ne zna šta želi”, rekao je njemački ministar finansija.\nNapomenuo je kako je na sastanku stalno naglašavano da će tri međunarodne institucije, Evropska komisija, Evrpska centralna banka (ECB) i Međunarodni monetarni fond (MMF), nadgledati provođenje finansijskog programa u Grčkoj, bez obzira kako se on zvao.\nOn dodaje kako neki političari zemalja EU-a smatraju da su u njihovim zemljama plate i penzije niže nego u Grčkoj.\n“Evropske kolege ističu kako u svojim zemljama moraju objašnjavati glasačima da su kod njih plate i penzije niže nego u Grčkoj. Svi znaju da će, u slučaju da se program pomoći Grčkoj ne provede kao što je planirano, doći do teške situacije. Ali u ovoj fazi ne treba špekulisati”, objasnio je Schaeuble.\nPodsjećamo, na jučerašnjem sastanku ministara finansija 19 zemalja članica eurozone, posvećenom spašavanju Grčke i njezinom budućem položaju u zajednici zemalja s jedinstvenom valutom, nisu postignuti očekivani rezultati nakon što je Atina odbila produženje finansijskog programa pomoći. Holandski ministar finansija i predsjednik Eurogrupe Jeroen Dijsselbloem je nakon sastanka kazao kako će do petka čekati da Grčka podnese zahtjev.\nGrčki dug iznosi 315 milijardi eura, što je 175 posto grčkog bruto društvenog proizvoda (BDP). Reprogramiranje jednog dijela duga je dogovoreno prije dvije godine, ali je trenutno od ključne važnosti da se postigne novi sporazum o povoljnijoj otplati duga kako bi Grčka ostvarila ekonomsku stabilnost.


Izveštaji o energetskom pregledu (auditu)\nNakon završenog energetskog pregleda neophodno je sastaviti Izveštaj o sprovedenom energetskom pregledu objekta koji sadrži:\nenergetski bilans objekta, proizvodnih procesa i usluga koje su predmet pregleda;\nprocenu postojećeg nivoa energetske efikasnosti objekta, proizvodnih procesa i usluga koje su predmet pregleda;\npredlog mera za povećanje energetske efikasnosti objekta, proizvodnih procesa i usluga koje su predmet pregleda;\nprocenu ostvarivih ušteda energije i smanjenja emisije CO2 za svaku predloženu meru, kao i procenu ukupnih ostvarivih ušteda energije i ukupnog smanjenja emisije CO2 u slučaju istovremene primene više mera efikasnog\nkorišćenja energije, uključujući i ekonomsko-finansijsku analizu tih mera;\nzavršno stručno mišljenje koje uključuje predlog mera za efikasno korišćenje energije koje treba sprovesti;\ndruge podatke od značaja za procenu energetske efikasnosti i predlaganje mera za efikasno korišćenje energije.\nobjekti koje koriste obveznici sistema sa korisnom površinom većom od 500 m2;\nIzveštaj o energetskom pregledu (auditu) ne sme biti stariji od 10 godina.\nPrilikom oglašavanja prodaje ili izdavanja objekta ili dela objekta u javnim medijima, oglas sadrži i informaciju o njegovoj energetskoj efikasnosti


Pronađen donor za Ivu Zvekić\nTransplantacija počinje u ponedeljak\nIva Zvekić (7), devojčica koja je vedrim duhom i velikom borbom protiv bolesti podstakla na humanost i empatiju veliki broj ljudi, od ponedeljka biće podvrgnuta transplantaciji koštane srži u bolnici u Bolonji.\nHrabroj Ivi je prošle godine u aprilu dijagnostifikovana leukemija, a posle višemesečnih terapija i lečenja u Kliničkom centru Vojvodine u Novom Sadu Iva je sa majkom pre tri meseca otputovala u Italiju gde je pronađen i donor.\nSnežana Zvekić, Ivina majka kaže da se Iva dobro oseća i da su ćelije donora, za koga znaju da je nemački državljanin i da ima 34 godina, stigle 1. marta.\n- Njegove ćelije odgovaraju 100 odsto. U petak smo ušle u bolnicu i u toku su pripreme za transplantaciju, odnosno terapija kojom se obara imuni sistem. Veoma smo zahvalni svima koji su uz nas, koji su pomogli i to nam daje veliku snagu – kaže Snežana Zvekić.\nZa Ivino lečenje trebalo je sakupiti 90.000 evra, a za ulazak u italijansku kliniku polovinu tog iznosa. Od samog početka porodici Zvekić je rečeno da to nije konačan zbir troškova i oni još još uvek ne znaju koliko duguju novca.\nIvini vršnjaci, njihovi roditelji, subotički osnovci, srednjoškolci, privrednici, umetnici, organizacije i društva organizovali su više humanitarnih akcija za svoju sugrađanku. Poslednja u nizu je i akcija UG „Roditelji Subotice“ kojoj su se priključili kreativni dobrovoljci koji su izradili ukrase od testa, a pekari, cvećari, štampari, Kancelarija za mlade i drugi su 8. marta na pet lokacija donacijom i prodajom obezbedili još novca koji je namenjen Ivinom lečenju.\nZa pomoć Ivi Zvekić može se poslati SMS na broj 3030 sa tekstom 201, a za donacije iz Švajcarske treba poslati "human201" na broj 455. Porodica Zvekić ima namenski račun putem humanitarne fondacije "Budi human - Aleksandar Šapić" i dinarske uplate se primaju na 160- 449162-17, dok je devizni račun 00-540-0001653.8 (IBAN RS35160005400001653850


Usvojena zajednička deklaracija u Viminacijumu – Nadlanu.com\nUsvojena zajednička deklaracija u Viminacijumu\nObjavljeno 2. sep 2011. / 15:27:16\nVIMINACIJUM, 2. septembra 2011. (Beta) – Deveti samit šefova država regiona završen je u petak na arheološkom lokalitetu Viminacijum usvajanjem deklaracije kojom se izražava puna posvećenost izgradnji medjusobnog poverenja u jugoistočnoj Evropi kao i zajedničkoj izgradnji mira, miroljubive i napredne evropske budućnosti regiona.\n“Prepoznajemo i promovišemo suštinsku ulugu umetnosti u životu i razvoju pojedinca i društva i poštujemo i pomažemo umetnike u njihovoj slobodi stavaranja i izražavanja, dignitetu i integritetu u opisivanju, zahvatanju i interpretaciji promenjihvih uslova savremenog globalizovanog sveta”, navodi se u deklaraciji.\nLideri zemalja jugoistočne Evrope založili su se za unapredjenje umetničke razmene i veće učešće umetnika u oblikovanju kulturnih politika država.\nOni su se založili i za razvoj potrebnih institucija i umetničkih prostora kao što su koncertne dvorane, pozorišta, muzeji, galerije i drugi objekti.\nTakodje su se založili za “promovisanje medjukulturnog dijaloga i omogućavanje i podržavanje zajedničkih projekata u polju savremene umetnosti, posebno kroz koncerte i muzičke dogadjaje, filmsku i pozorišnu produkciju, muzeje, zbirke, izložbe i druge inicijative iz regiona i njihovo jačanje na medjunarodnom nivou”, navodi se u deklaraciji.\nLideri regiona su se založili za integraciju umetničkog obrazovanja, posebno savremene umetnosti u obrazovnom sistemu, kao i za olakšavanje pristupa informacijama o savremnoj umetnosti kroz uvodjenje novih tehnologija i program učenja na daljinu.


Pljušte rekordi: Milica Emini i Anja Lukić sjajne na Mitingu u Zenici | Atletski Savez Srbije\nObjavljeno June 7 2018\nOvogodišnji Miting u Zenici okupio je preko 150 atletičara iz 24 zemlje. Među njima našlo se i 11 srpskih atletičara.\nMilica Emini u trci na 100m prepone postavila je novi državni juniorski rekord 13.74s. Pored nje, u istoj trci, Anja Lukić, prethodna vlasnica ovog rekorda, je ovog puta bila za nijansu sporija i trku istrčala za 13.78s.\nNjih dve su se takmičile i u trci na 100m, Anja je ovog puta bila brža, te je zauzela treće mesto sa rezultatom 11.95s, a Milica šesto mesto sa rezultatom 12.20. U istoj trci, drugo mesto zauzela je Zorana Barjaktarević – 11.73s, a Katarina Sirmić je sa rezultatom 12.12s bil peta. U muškoj konkurenciji na 100m, Aleksa Kijanović bio je četvrti sa rezultatom 10.76s, a Filip Ištvanović šesti 11.05s.\nMaratonka, Teodora Simović oprobala se ovog puta u trci na 3000m u kojoj je zauzela treće mesto sa rezultatom 04:21,56, dok je u istoj trci Amra Terzić bila osma sa 04:52,83.\nSara Lukić zauzela je prvo mesto u skoku udalj a daljinom od 5.64 metara. Vedran Samac bacio je koplje 79.66 metara, što je samo 24cm ispod norme za Evropsko prvenstvo u Berlinu.\n“Na prošlom takmičenju u Rumuniji pre 3 dana, bacio sam 78,95 m i imao jako mali prestup na 82+, a sada evo već drugo takmičenje još jedan solidan rezultat. Šteta što je ovde u Zenici padala kiša, bio je problem i sa tartanom. Što se tiče norme za Evropsko prvenstvo koja iznosi 80m, nisam uopšte opterećen, razmisljam o daljinama preko 83m za koje sam siguran da uskoro dolaze”, rekao je Samac.\nNaš najbolji bacač kugle, Asmir Kolašinac zauzeo je peto mesto na Mitingu sa daljinom od 19.80m.\n“Još jedno loše takmičenje za mene, ispunjeno prestupima. Nažalost previše eksperimentisanja ove sezone nije pokazalo dobre rezultate. U naredna dva meseca cilj mi je da se vratim na staro, što je poslednjih deset godina davalo dobre rezultate”, rekao je Kolašinac.


Prodaje se retki Ford GT40 Roadster - Auto Republika\nFord GT40 se ponovo nalazi u centru pažnje zahvaljujući pojavljivanju na malim ekranima u filmu „Ford vs Ferrari“. Njegova popularnost je naravno postojala i ranije pa je jedan od primeraka iz 1968. godine prodat pre nekoliko godina za čak 11 miliona američkih dolara, ali eksperti veruju da bi model iz ove priče mogao da obori rekord.\nUskoro se približava Mecum aukcija, a održaće će od 10. do 18. jula. Među primercima koji će privući najviše pažnje su prototip Ford Mustang Shelby GT350R iz 1965. godine, zatim kabriolet Chevrolet Corvette L88 i Ferrari 275 GTB/4 Berlinetta. Zvezda aukcije će definitivno biti roudster Ford GT40 iz 1965. godine, a reč je o jedinom takvom automobilu koji se ikada takmičio na trci 24 sata LeMana.\nOvaj specifični primerak je proizveden u Engleskoj i jedan je od samo dva preživela primerka. Fabriku je originalno napustilo pet jedinica, ali većinski deo je uništen nakon promocija i profesionalnog trkanja.\nZa volanom ovog modela su se nalazili Moris Trintignant i Gaj Liger, ali bez značajnijih uspeha. Automobil je zatim kupio Kerol Šelbi za kratku američku turneju nakon čega je preprodat kolekcionaru Dinu Džefrisu 1968. godine. Zatim je proveo narednih 45 godina u istoj familiji pre nego što ga je kupio osnivač ove aukcije Dejna Mekum. On je naredio profesionalnu restauraciju posle čega je GT40 osvojio mnoštvo nagrada.\nŠto se tiče cene, eksperti nagađaju da će ona preći cifru od najmanje 7,5 miliona američkih dolara, a nije isključena mogućnost i da obori rekord, postavljen od strane brata kupea i dostigne brojku od preko 11 miliona zelenih novčanica.\ntags: GT40 Kerol Šelbi Mecum\nprevious Prodaje se triling Dodge Chargera iz 1969. godine\nnext Prodaje se najpoželjniji Volkswagen u istoriji


Đaci bez težih simptoma - Društvo - Dnevni list Danas\nPočetna » Društvo » Đaci bez težih simptoma\nKod dva učenika u OŠ "20. oktobar" potvrđen korona virus\n0Piše: V. A. 16. septembra 2020. 07.55 Izmenjeno: 07.56\nKao što je predviđeno kriterijumima Instituta Batut, za postupanje u slučaju pojave tog virusa u školama, učenici ove grupe će nastavu u narednom periodu pratiti onlajn, saopštilo je juče Ministarstvo prosvete.\nDirektor OŠ „20. oktobar“ Branislav Nedeljković rekao je da su i pre i nakon ovog događaja u školi preduzete sve zaštitne mere u skladu sa uputstvom i preporukama Kriznog štaba.\nNedeljković je precizirao da je jedan učenik u ponedeljak, 7. septembra, po povratku iz škole dobio povišenu temperaturu 37,6, nakon čega su ga roditelji sutradan odveli na pregled.\n„Preporuka lekara je bila da se stanje učenika prati. Detetu je posle dva dana bilo bolje, ali su ga pre povratka u kolektiv roditelji odveli na testiranje. Test koji je urađen 10. septembra bio je pozitivan“, rekao je direktor.\nNedeljković je kazao i da je po dobijanju informacije da je učenik pozitivan na korona virus sprovedena detaljna dezinfekcija prostorije u kojima je boravila grupa, u kojoj je bio pomenuti učenik, kao i da je obavešten i Zavod za biocide koji je izvršio dodatnu dezinfekciju prostorija.\n„Prateći protokol, o situaciji su obavešteni roditelji svih učenika iz iste grupe da prate zdravstveno stanje svoje dece. U petak, 11. septembra, učenica iz iste grupe dobija glavobolju, a narednog dana i povišenu temperaturu (37,8). Roditelji su dete odveli na testiranje i 14. septembra dobili pozitivni rezultat, naveo je Nedeljković. Prema rečima direktora, oba deteta su dobrom stanju i bez težih simptoma, a zahvaljujući odgovornosti roditelja nisu se vratila u kolektiv pre testiranja.\nMinistarstvo prosvete je juče apelovalo na roditelje da se pridržavaju preporuka i da ukoliko postoji sumnja da je virus kovid 19 prisutan u njihovim porodicama ili je neko od članova porodice pozitivan, da o tome odmah i bez odlaganja obaveste školu, da ne dolaze u školu, kao i da preduzmu sve propisane mere.\nKorona virus, osnovna škola, đaciBeograd


U izvještaju dostavljenom portalu Investitor.me, MMF otvoreno dovodi u pitanje održivost tih projekata s obzirom na njihovu cijenu i stanje javnog duga.\n„Neki od projekata u Crnoj Gori su upitne ekonomske održivosti“, navodi MMF, aludirajući na projekat autoputa Bar-Boljare\nMMF očekuje da bi balans moglo napraviti jedino koncesiono finansiranje projekta.\n„Autoput Bar-Boljare je trofazni projekat povezivanja glavne južne luke Crne Gore na srpsku saobraćajnu mrežu. Glavna motivacija za ovaj veliki projekt je potreba za poboljšanjem regionalne povezanosti a autoput je dio planova Crne Gore za integraciju crnogorske saobraćajne mreže s onima iz susjednih zemalja čime će podstaći razvoj turizma i trgovine, poboljšati bezbjednost na putevima i ojačati nacionalnu bezbjednost“, ocjenjuje MMF.\nMMF kaže da je projekt autoputa u Crnoj Gori pokrenut uprkos savjetima međunarodnih finansijskih institucija, koje su prognozirale da su ekonomski prinosi takvog objekta niski, a uz to će učiniti javni dug neodrživim.\n„Prva faza projekt – koji je jedini proračunat, ugovoren i trenutano se realizuje . koštaće oko četvrtine BDP-a, istiskujući ostala bitna kapitalna ulaganja i predstavljaće glavne rizike fiskalne održivosti. U nedostatku bilo kakve fiskalnog prilagođavanja, javni dug bi se do 2019. godine povećao na više od 90 odsto BDP-a. Održivost duga bi se postiglo jedino značajnijim fiskalnim prilagođavanjem u srednjem roku. Međutim, s obzirom na velike dodatne troškove dvije preostale faze, njihovo sprovođenje bi se jedino moglo osigurati koncesionim finansiranjem projekta“, smatraju u MMF-u.\nOsim toga, MMF smatra da je u cijelom regionu, a posebno u Crnoj Gori, veličina vlade prevelika, iznad 40 odsto BDP-a.\nInfrastruktura cijelog regiona ispod prosjeka EU\nZemlje Zapadnog Balkana su region Evrope koji najsporije sustiže nivo razvoja Evropske unije.\nU ovom trenutku šest zemalja ovog regiona (Srbija, CG, BiH, Makedonija, Albanija i Kosovo) nalaze se na nivou od 30 odsto dohotka EU 15.\nNe samo da zaostajemo, već se ovaj jaz jako sporo smanjuje, svega 12 odsto od početka 2000-ih, a od svjetske ekonomske krize nimalo.\nOvako sporom razvoju u dobroj mjeri doprinosi manjak osnovne javne infrastrukture kao što su putevi, željeznice, energetska postrojenja, ali i nizak kvalitet postojeće infrastrukture.\nPrema papiru koji je objavio Međunarodni monetarni fond, a koji se bavi infrastrukturom na Zapadnom Balkanu nedostatak i neadekvatnost putne mreže ozbiljno ograničava povezanost proizvođača i potrošača sa regionalnim ili globalnim tržištem.\nNepouzdanost u snabdijevanju strujom ili vodom ne samo da smanjuje proizvodne kapacitete već i podriva privlačnost zemlje stranim investitorima.\nPrema Izvještaju globalne konkurentnosti za 2016-17. godinu prosječan rang zemalja Zapadnog Balkana po kvalitetu infrastrukture je 85 od 138 zemalja.\nPovećanje ulaganja u javnu infrastrukturu ima i kratkoročne i dugoročne efekte na ekonomiju. U kratkom roku investicije povećavaju tražnju i privlače privatne investicije u narednom periodu. U dugom roku uzrokuju rast proizvodnje i produktivnosti, posebno ako je efikasnost javnih investicija visoka. Ukoliko su izvori finansiranja odgovarajući, čak ne moraju ni da ugroze održivost javnog duga.\nIpak, ukoliko su institucije slabe, a vlade neefikasne i korupcija povezana sa razbacivanjem novca i pogrešnom alokacijom oskudnih državnih resursa, onda troškovi održavanja takve infrastrukture mogu biti značajni.\nU ovom dokumentu MMF-a autori se osvrću i na upravljanje infrastrukturnim projektima sa preporukama zemljama Zapadnom Balkanu kako da ih učine efikasnijim.\nOni primjećuju da se preklapaju ovlašćenja različitih državnih institucija sa malo koordinacije među njima. Sistem selekcije projekata se ne primjenjuje sistematski već se često prelazi preko njega.\nTakođe, primjećuju da projekti na ZB koje finansiraju međunarodne finansijske institucije često nijesu budžetirani, pa se umjesto njih guraju projekti koji jesu u budžetu ali nijesu spremni za realizaciju. Takođe, slaba je koordinacija između centralnih i lokalnih vlasti.\nIako su zakoni o javnim nabavkama dobri, njihova primjena je slaba, a praćenje i izvještavanje o finansijskim performansama i investicionim planovima javnih preduzeća ne postoji.\nU ovom dokumentu autori MMF-a zaključuju da izbor prioritetnih infrastrukturnih projekata treba zaštititi od političkih uticaja.\nIpak, od 2007. godine primjetno je ubrzanje javnih investicija u regionu uglavnom podstaknuto međunarodnim inicijativama. Uprkos tome, stanje javne infrastrukture je jadno, a kvalitet je daleko ispod EU prosjeka. To se odnosi prije svega na puteve i željeznice u koje dugo nije ulagano, dok sve zemlje, osim Srbije i BiH, imaju probleme sa snabdijevanjem električnom energijom.\nIstiče se da je u energetskom sektoru jaz neravnomjerniji.\n„Albanija, Kosovo, Crna Gora i Makedonija pate zbog nestabilnog snabdijevanja energijom i česti su prekidi, zajedno s velikim distribucijskim gubicima zbog zastarjelih i elektrana s niskim kapacitetom“\nProsječno trajanje prekida u snabdijevanju strujom u 2016. godini iznosilo je oko 97 sati u Albaniji, 62 sati na Kosovu, 27 sati u Crnoj Gori i 5,6 sati u Makedoniji a prosječni broj prekida po kupcu godišnje bio je oko 43 puta u Albaniji, 35 puta na Kosovu, 20 puta u Crnoj Gori i 13 puta u Makedoniji. U pitanju je znatno iznad prosjeka EU, koji iznosi oko dva sata i jedanput.\n„Prosječni gubici u distribuciji u Albaniji, Makedoniji, Crnoj Gori i Srbiji bili su znatno veći nego u novim članicama EU“, dodaje se u izvještaju.\nSveukupno, indeks infrastrukture pokazuje da je Zapadni Balkan na 50 odsto nižem nivou od EU. Tu najbolje stoji Srbija čija infrastruktura je na 30 odsto ispod EU prosjeka, dok je najgora Albanija, koja je 70 odsto ispod prosjeka EU.\nČak i u poređenju sa centralnoevropskim i baltičkim zemljama, države ZB zaostaju. Sa sadašnjim nivoima ulaganja ovaj jaz neće biti zatvoren.\nTokom prethodnih 15 godina zemlje Zapadnog Balkana u prosjeku su ulagale u infrastrukturu šest odsto BDP-a godišnje. Međutim prosjek može da zavara jer je Srbija na samom dnu u regionu po ulaganju od svega tri odsto BDP-a godišnje.\nS druge strane, BiH ulaže osam odsto BDP-a godišnje u gradnju infrastrukture. I mada u prosjeku region ulaže više od EU ili CIE zemalja, Srbija investira u infrastrukturu manje nego EU zemlje (3,5 odsto BDP-a) ili CIE (tri do pet odsto BDP-a).\nI mada su na nivou cijelog regiona za 15 godina zemlje ZB udvostručile vrijednost kapitalnih objekata, sa ovim stopama ulaganja trebalo bi im 33 godine samo da dostignu sadašnji nivo kapitalnih objekata EU.\nPri tome visina ulaganja je ograničena visokim javnim dugom zemalja u regionu. Neke zemlje nemaju s tim problem, kao na primer BiH i Makedonija, ali Srbija, Albanija i Crna Gora su iznad 65 odsto odnosa javnog duga i BDP-a, što ih prema metodologiji MMF-a čini ranjivim zemljama. Ovo čini Srbiju zemljom koja ima veliki infrastrukturni jaz, ali istovremeno i na gornjoj granici po visini javnog duga.\n„Ove zemlje će imati teškoće u finansiranju dodatnih infrastrukturnih projekata bez fiskalnog prilagođavanja“, navodi se u papiru MMF-a.\nNa strani finansiranja ovih projekata javlja se pitanje u kojoj mjeri se mogu finansirati iz domaćih izvora, a u kojoj mjeri zaduživanjem ili čak koncesijama (odnosno javno-privatnim partnerstvom).\nMMF zaključuje da domaća štednja i slab bankarski sektor nijesu sposobni da obezbijede sredstva za skupe infrastrukturne projekte i da su bolji izvor finansiranja spoljno zaduživanje naravno uz rizike kao što je kamatni i valutni rizik.\nOni ističu da je najbolje rješenje korišćenje sredstava međunarodnih finansijskih institucija.\nFOTO: Ilustracija autoputa u CG Izvor: investitor.me


Sudski tumači i prevodioci - Vidikovac\nSudski tumač Vidikovac\nSudski tumač Vidikovac - Audio verzija\nVidikovac je novo solitersko beogradsko naselje, čija gradnja je počela sedamdesetih godina prošlog veka na teritoriji opštine Rakovica. Naselje je planski građeno, u obliku koncentričnih krugova, sa nizovima solitera od kojih najviši imaju po 24 sprata. Ovdašnja glavna ulica, Vidikovački venac, koja se nekada zvala Partizanska, je kružnog oblika, a najveća saobraćajnica, ulica Patrijarha Joanikija, koja povezuje Vidikovac sa drugim delovima grada, prolazi kroz centar i deli naselje na dva dela. Granične konture naselja čine ulica Pilota Mihajla Petrovića, koja vodi u dolinu, ka centru Rakovice, te Ibarska magistrala na zapadnoj strani. Sa severne strane Vidikovca je naselje Cerak Vinogradi, na jugu su Kneževac i Labudovo brdo. Naselje Vidikovac je dobilo ime po brdu na kojem se nalazi njegov veći deo i sa koga se odlično vide istočni delovi Beograda. Manji deo naselja Vidikovac je na padini koja se spušta prema Staroj Rakovici i taj deo se naziva Vidikovačka Padina.\nNaselje Vidikovac, koje danas ima oko 20 hiljada stanovnika, projektovano je kao stambeno ali je devedesetih godina nelegalno ili polu - legalno igrađen veliki broj ugostiteljskih, privrednih, trgovinskih i drugih komercijalnih objekata. Danas se ovde nalaze: dve osnovne škole, vrtići, tržni centar, velika zelena pijaca i lokalni buvljak (neuređena pijaca polovne i robe sumnjivog kvaliteta i porekla), sportski tereni, policijska stanica, pošta, apoteke, takoreći sve što je građanima potrebno za prijatan život u naselju. Jedini problem je nedovoljno organizovana zdravstvena služba, jer Vidikovac nema svoj Dom zdravlja, a najbliža ambulanta, privremeno smeštena u nenamenske prostorije, je u susednom naselju Labudovo brdo. Parohijska crkva za pravoslavne vernike sa Vidikovca, Hram Preobraženja Gospodnjeg, nalazi se u centru naselja i počela je sa radom 1996. godine.\nUdaljenost Vidikovca od strogog centra Beograda je 12 kilometara i postoji dobra povezanost sa svim krajevima grada mnogobrojnim autobuskim linijama. Ibarska magistrala, koja prolazi pored naselja, omogućava da se brzo stigne ili do centra Beograda ili da se novoizgrađenom obilaznicom, bez vožnje kroz grad, dođe do Srema ili uključi na auto - put koji povezuje sever i jug Srbije.\nStanovnici naselja Vidikovac, koji imaju potrebu za prevodom zvaničnih dokumenata i javnih isprava, ali i overom prevoda pečatom ovlašćenog stručnjaka, mogu ove usluge dobiti u prevodilačkom centru Akademije Oxford, gde rade iskusni i visoko kvalifikovani jezički stručnjaci. Pored toga, kod nas se žitelji ovog dela grada mogu profesionalno osposobiti, to jest, prekvalifikovati ili dokvalifikovati, za različite poslove koji zahtevaju III ili IV stepen stručne spreme, naučiti neki strani jezik na kursevima koje vode iskusni i profesionalni predavači i nakon toga dobiti mrđunarodno priznat sertifikat o stečenom znanju, ali se i osposobiti za rad na računarima u skladu sa najnovijim svetskim standardima. Budućim gimnazijalcima, srednjoškolcima i studentima takođe možemo da ponudimo i odlično osmišljenu pripremnu nastavu za polaganje prijemnih ispita u željenim obrazovnim institucijama.\nKo su i kako rade prevodioci i sudski tumači Vidikovac?\nSvi članovi profesionalne ekipe Akademije Oxford imaju potrebne stručne kvalifikacije za rad sa zvaničnom dokumentacijom, koji nije ni malo jednostavan i zahteva veliku posvećenost i odgovornost. Svi prevodioci i sudski tumači Vidikovac diplomirali su na odgovarajućim smerovima Filoloških fakulteta sa najvišim ocenama i takođe od nadležnih državnih organa dobili licence za rad. Mnogi od njih su izvorni govornici svih radnih jezika, što kvalitet prevoda bez sumnje podiže na viši nivo, a klijentima nudi sigurnost da će dobiti materijal na jeziku koji traže, urađen sasvim u skladu sa originalnim materijalom. Prevodioci i sudski tumači Vidikovac imaju vrhunske pisane i govorne sposobnosti kada su u pitanju jezici za koje su kvalifikovani, a vrlo dobro poznaju i gramatička, pravopisna, sintaksička i druga pravila i u radu ih bezuslovno poštuju. S obzirom na to da se, pored prevođenja, bave i legalizacijom novog dokumenta na zakonom utvrđen način, odlično su upoznati i sa svim pravilima i regulativama, kao i sa stručnom pravnom terminologijom koja se koristi u službenim spisima. Zahvaljujući dugogodišnjim profesionalnom iskustvu, prevodilačkoj veštini i neospornim stručnim kvalifikacijama, u mogućnosti su da klijentima obezbede overeni prevod dokumenata na jednom mestu, uvek u dogovoreno vreme i po više nego povoljnim cenama.\nPrvi deo obrade zvaničnih dokumenata predstavlja, zapravo, prebacivanje sadržaja materijala na traženi jezik. Ovaj posao mora biti obavljen vrlo pažljivo i precizno, jer materijal koji nije obrađen u skladu sa predviđenim pravilima ne može ni da bude zvanično legalizovan. Očekuje se, naime, da prevodioci i sudski tumači Vidikovac sve što se nalazi u izvornom dokumentu tačno prevedu na novi jezik, a da pritom posebno vode računa o prebacivanju stručnih izraza i termina, koji moraju biti potpuno jasno i nedvosmisleno izraženi, pošto utiču na tumačenje samog službenog materijala. Tokom rada na prevodu, prevodioci i sudski tumači Vidikovac slede pravopisna, gramatička i druga pravila jezika na koji se sadržaj prebacuje, a novi materijal izrađuje se u takozvanom administrativnom stilu koji se koristi u službenim spisima i vrlo je karakterističan i prepoznatljiv. Kada se prevod završi, prolazi dvostruku kontrolu - prvu će da urade sami prevodioci, a drugu lektori, te će se na taj način ispraviti sve greške, nepravilnosti i odstupanja od originalnog dokumenta, te će prevod, doteran do perfekcije, ući u postupak legalizacije, kada će biti vrlo pažljivo upoređen sa osnovnim dokumentom, koji se, shodno tome, takođe mora dostaviti na uvid. Prevodilac i sudski tumač Vidikovac ima, naime, obavezu da, pre nego što svojim pečatom sa jedinstvenim registracionim brojem overi prevedeni materijal, potvrdi njegovu identičnost sa originalom i to je, zapravo, svrha ovog postupka upoređivanja. Dakle, ako su prevedena i originalna verzija konkretnog dokumenta u sadržaju, korišćenim stručnim izrazima i terminima, kao i u stilu izrade sasvim identične, prevod će biti legalno overen i uvršćen u rang pravno validnih materijala koji mogu da se koriste u međunarodnom pravnom saobraćaju i podnose svim ustanovama jednog sistema.\nPrevodilac i sudski tumač Vidikovac radi sa sledećim jezicima\nNa zahtev klijenata, sadržaji zvaničnih dokumenata mogu da budu prebačeni na više od 40 jezika. Prevodioci i sudski tumači Vidikovac najčešće, naravno, dobijaju zahteve za sadržaje zvaničnih materijala prebace na jezike koji su najrasprostranjeniji po broju govornika i traženi u svim delatnostima, a to su, na primer, engleski, ruski, francuski, nemački, portugalski i španski, ali i, naravno, sa ovih na neke druge jezike koji su klijentu u konkretnoj situaciji potrebni. Vrlo često radimo i sa italijanskim, grčkim, turskim, arapskim, poljskim, češkim i slovačkim, ali i sa jezicima država iz našeg neposrednog okruženja, poput mađarskog, rumunskog, bosanskog, bugarskog, hrvatskog, albanskog i makedonskog. Prevodilac i sudski tumač Vidikovac kvalifikovan je i za rad sa jezicima koji se svrstavaju u skandinavsku grupu, kao što su, recimo, norveški, švedski, finski i danski, ali i sa slovenačkim, ukrajinskim, holandskim, kineskim, japanskim i latinskim jezikom. Iako su stručnjaci za persijski, estonski, hebrejski, korejski, romski i pakistanski jezik vrlo retki na ovim prostorima, možemo da se pohvalimo činjenicom da su jedni od njih takođe članovi naše profesionalne ekipe, pa klijentima sa zadovoljstvom nudimo i prevode koji obuhvataju neki od pomenutih jezika. U našem prevodilačkom centru usluge obrade zvaničnih dokumenata mogu da dobiju i osobe oštećenog sluha i smanjenih govornih sposobnosti, s obzirom na to da u svojoj profesionalnoj ekipi imamo i prevodioca i sudskog tumača za znakovni jezik.\nJasno je da prevodioci i sudski tumači Vidikovac najčešće imaju zadatak da zvanična dokumenta i javne isprave prevedu sa nekog stranog jezika na srpski ili, obrnuto, sa našeg na neki drugi jezik, no usluga po kojoj se prevodilački centar Akademije Oxford izdvaja u odnosu na ostale institucije iz iste branše jeste direktan prevod koji obuhvata dva strana jezika. Rečju, prevodilac i sudski tumač Vidikovac je veoma stručan, iskusan, opšte obrazovan i informisan i umešan u obavljanju svog posla, da dokument izvorno sačinjen na nekom jeziku koji nije naš materinji može, ukoliko je to korisniku potrebno, da u jednom potezu prebaci na drugi traženi strani jezik. Prednost ovakvog metoda rada postaje očigledna ako se zna da se isti posao u većini drugih prevodilačkih agencija na ovim prostorima obavlja postupno u skladu sa principom korak po korak, tačnije rečeno, sadržaji zvaničnih materijala se prvo sa osnovnog jezika prevode na srpski, pa tek nakon toga, sa srpskog na ciljani strani jezik. Tako postupak traje duže, a više i košta, budući da tako na obavljanju opisanog posla moraju da rade najmanje dva stručnjaka - jedan za osnovni, drugi za traženi jezik.\nPrevodilac i sudski tumači Vidikovac posao koji mu je poveren uvek nastoji da završi u što kraćem vremenskom periodu, ali ukoliko se dogodi da korisnik nije u prilici da prihvati ponuđene rokove, pošto mu je potrebno da materijal na novom jeziku dobije što pre, možemo da uradimo i takozvani „hitan prevod“ materijala, koji je karakterističan ne samo po brzini rada, već i po tome što tada klijent dobija mogućnost da sam odredi termin za završetak prevoda koji mu najviše odgovara. Prevodioci i sudski tumači Vidikovac i u takvoj situaciji zadržavaju uobičajeno visok kvalitet rada i preciznost prevoda i čine sve što je u njihovoj moći da zahteve svojih korisnika ostvare u zadatom roku. Ipak, činjenica da rade u izmenjenim i otežanim okolnostima i pod znatno većim pritiskom utiče i na cenu ove prevodilačke usluge, koje će, stoga, biti uvećana za iznos takozvane „takse za hitnost“, čija visina zavisi kako od broja prevedenih strana, tako i od dužine vremenskog perioda u okviru koga se očekuje da prevodioci i sudski tumači Vidikovac završe prevod.\nPrevodioci i sudski tumači Vidikovac obrađuju sledeća dokumenta\nNaši jezički stručnjaci vrlo često dobijaju zahteve da profesionalno obrade takozvanu poslovnu dokumentaciju, odnosno materijale koji se koriste u poslovnim transakcijama, vođenju firme i, uopšte, u biznisu koji se obavlja na nivou više država. Iz ove oblasti prevodilac i sudski tumač Vidikovac radi sa bilansima stanja, rešenjima o osnivanju pravnog lica, statutom preduzeća, finansijskim izveštajima, ulaznim i izlaznim fakturama, kao i sa izvodima iz Agencije za privredne registre i svim tipovima poslovnih odluka. Kod nas, takođe, možete dobiti i overene prevode poreskog identifikacionog broja (PIB-a), revizorskih izveštaja, potvrde o kvalitetu proizvoda, bilansa uspeha, osnivačkog akta preduzeća, godišnjih izveštaja i svih vrsta poslovnih sporazuma, kao što su ugovori o saradnji, kupoprodajni, ugovori o prodaji roba i usluga i mnogi drugi.\nOblast delovanja naših stručnjaka pokriva i pisane stručne materijale iz domena tehnike, građevine i nauke, pa tako prevodilac i sudski tumač Vidikovac prevodi i overava deklaracije proizvoda, naučne i tehničke patente, uputstva za rukovanje, laboratorijska ispitivanja tehničkih uzoraka i građevinske projekte sa propratnom tehničkom i građevinskom dokumentacijom.\nOsim različitih vrsta punomoćja, ovlašćenja, sertifikata, licenci, izveštaja i pravilnika, prevodilac i sudski tumač Vidikovac može da obradi i sve tipove sudskih odluka, rešenja i presude, od kojih se, na primer, vrlo često traži overeni prevod presude o razvodu braka, ali i različite sporazume koji imaju zakonsku osnovu, kao što su, recimo, ugovori o doživotnom izdržavanju, o prometu nepokretnosti i slični. Ukoliko je to potrebno klijentu, prevodilac i sudski tumač Vidikovac može da uradi i kvalitetan prevod tekovina Evropske Unije.\nBudući da se u današnje vreme mnogi odlučuju da potraže medicinsku pomoć van granica svoje zemlje ili da u lečenju upotrebljavaju uvozne lekove i preparate, prevodilac i sudski tumač Vidikovac često ima zadatak da prevede i overi dokumenta koja su povezana sa farmacijom ili medicinom i njihovoj obradi pristupa sa posebnom pažnjom i posvećenošću, budući da se neposredno odnose na zdravlje i živote ljudi, te iz ovih oblasti radi sa lekarskim nalazima, dokumentacijom o medicinskim proizvodima, specifikacijama farmaceutskih proizvoda, uputstvima za lekove i karakteristikama proizvoda i ostalim srodnim materijalima.\nKako savremeno poslovanje vrlo često podrazumeva učešće na javnim prikupljanjima poslovnih ponuda, takozvanim tenderima, prevodioci i sudski tumači Vidikovac profesionalno obrađuju i sve materijale koji su potrebni za učešće na nekom od njih, a to su, na primer, obrasci, predmeri, opšti uslovi, uputstva za ponuđače i grafička dokumentacija sa tehničkim specifikacijama.\nSavremeno doba otvorenih granica mnogima je omogućilo da se zaposle, školu ili usavršavaju van granica svoje zemlje, ali je, u tu svrhu, potrebno da imaju overene prevode različitih dokumenata iz oblasti obrazovanja kojima će moći da potvrde nivo svoje školske spreme ili dokumentuju način rada u konkretnim obrazovnim ustanovama. Tako iz ove sfere prevodilac i sudski tumač Vidikovac prevodi i overava prepise ocena, svedočanstva o završenim razredima osnovne i srednje škole, uverenja o položenim ispitima, potvrde o redovnom školovanju ili studiranju, nastavne planove i programe fakulteta i, naravno, diplomu i sve dodatke koji uz nju idu.\nUkoliko je potrebno da ostvarite neka lična prava u inostranstvu ili obavite drugi konkretni posao vrlo često ćete, u tu svrhu, nadležnoj službi morati da predate kvalitetno prevedene i regularno overene potvrde, uverenja, saglasnosti, dozvole, zahteve ili izjave, pa prevodioci i sudski tumači Vidikovac mogu da vam obezbede punu obradu potvrde o redovnom zaposlenju, saglasnosti o zastupanju, potvrde o stanju na tekućem računu u banci, dozvole za boravak, a uz to i potvrde o redovnim primanjima, zahteva za dobijanje vize, potvrde o neosuđivanosti, nasledničke i svih drugih vrsta zvaničnih izjava pojedinaca, potvrde o mestu boravka, uverenja o nekažnjavanju, kao i potvrde o slobodnom bračnom stanju, koja se vrlo često prevodi i overava, budući da bez nje nije moguće ući u bračni odnos sa državljaninom ili državljankom neke strane zemlje.\nU oblasti ličnih dokumenata prevodioci i sudski tumači Vidikovac obrađuju ličnu kartu, izvod iz matične knjige rođenih (krštenicu), pasoš, ali i izvod iz matične knjige venčanih (venčani list), saobraćajnu dozvolu, potvrdu o prebivalištu, radnu dozvolu, izvod iz matične knjige umrlih (umrlicu) i sve ostale službene materijale koji se tiču isključivo jedne osobe.\nKako nalaže Zakon o uređenju sudova Republike Srbije, prevodioci i sudski tumači Vidikovac su, pre stupanja na dužnost, prošli odgovarajuće provere podobnosti za bavljenje jednom tako odgovornim poslom i, pred nadležnim državnim organima, položili profesionalnu zakletvu, kojom su se obavezali ne samo na rad u skladu sa važećim zakonima i propisima, već i na odgovarajući odnos prema svojim klijentima i dokumentima koja im se poveravaju na prevod i overu. Oni će, dakle, u svakoj situaciji čuvati vašu privatnost, dokumenta koja obrađuju zaštititi od bilo kakvog vida nepoželjne upotrebe i prema podacima koji im se, tokom rada, otkrivaju se odnositi kao prema poslovnoj tajni. Tako ćete, ukoliko odlučite da našim stručnjacima poverite obradu svojih zvaničnih materijala, pored vrlo preciznog i kvalitetno urađenog prevoda i overe u skladu sa zakonom, dobiti i sigurnost koja je potrebna prilikom rada sa ovakvim spisima i bezuslovnu diskreciju.\nKoje još usluge mogu da ponude prevodioci i sudski tumači Vidikovac?\nS obzirom na to da je kompletna obrada zvaničnih dokumenata i javnih isprava najpovoljnija i, u pogledu finansija, najisplativija za naše klijente, budući da na jednom mestu, bez lutanja od službe za službe, dobijaju materijal na traženom jeziku koji je zvanično legalizovan, najčešće upravo i dobijemo zahteve za ovakvom vrstom usluga. Međutim, kako Akademija Oxford uvek nastoji da izađe u susret zahtevima i potrebama svojih klijenata, prihvatićemo i da uradimo samo overu dokumenata koja su na traženi jezik prebačena van našeg prevodilačkog centra. I tada ćemo svakako do kraja sprovesti predviđenu proceduru legalizacije, što znači da nam na uvid morate dostaviti originalna dokumenta kako bi prevodilac i sudski tumač Vidikovac mogao da ih, u svim predviđenim pojedinostima, uporedi sa prevodom koji imate. Ovaj postupak nije predviđen samo za prevode koji nisu izašli iz našeg centra, jer sumnjamo u njihov kvalitet, već se on sprovodi na isti način prilikom overavanja bilo kojih prevedenih materijala, jer je neophodno da se, pre čina legalizacije, potvrdi potpuno poklapanje dokumenta na novom jeziku sa njegovim originalom, kako u sadržaju, tako i u pogledu korišćenih stručnih izraza i termina i stila kojim je napisan. Dakle, ukoliko prevodilac i sudski tumač Vidikovac utvrdi da vaš prevod u svim pomenutim karakteristikama odgovara originalu, overiće ga svojim jedinstvenim pečatom i svojeručnim potpisom. Nakon toga ga možete, bez problema, upotrebljavati u svim administrativnim, pravnim i drugim legalnim poslovima, s obzirom na to da, sa stanovišta prava i zakona, on spada u isti rang kao i ostali originali.\nPonekad se, međutim, ispostavi da vaš prevod nije urađen u skladu sa strogim pravilima obrade zvaničnih materijala, to jest, da u nečemu odudara od osnovnog dokumenta ili sadrži druge greške i nepravilnosti. U takvoj situaciji prevodilac i sudski tumač Vidikovac ne može da sprovede zvaničnu overu, pa će najverovatnije predložiti da lektori i korektori, vrlo važni članovi naše profesionalne ekipe i prekaljeni jezički stručnjaci, urade redakturu spornog teksta. Oni će, pre svega, da izvrše temeljan jezički pregled i prevoda i originala, u svim predviđenim pojedinostima da izjednače ova dva dokumenta, ali i da izdvoje i isprave eventualne stilske, slovne, gramatičke, pravopisne i druge jezičke greške, kao i da provere i, u slučaju potrebe, koriguju prevod stručnih izraza i termina, koji mora biti sasvim nedvosmislen i precizan, budući da od njega zavisi i smisao samog službenog materijala. Na taj način ćete biti pošteđeni dodatnih većih troškova koje bi uslovilo ponovno prevođenje istog materijala i za kraće vreme i manje novca ćete dobiti dokument na jeziku koji ste tražili, urađen sasvim u skladu sa pravilima i očišćen od svih grešaka i nepravilnosti, te ćete, nakon overe, moći odmah da ga koristite u praksi.\nKako ostvariti saradnju sa našim jezičkim stručnjacima?\nUkoliko procenite da su prevodioci i sudski tumači Vidikovac prave osobe za obradu vaših zvaničnih dokumenata i javnih isprava, imaćete samo obavezu da nam na odgovarajući način na uvid dostavite originalne materijale ili, u krajnjoj liniji, njihove fotokopije koje ste prethodno overili u za to nadležnoj službi. Imate mogućnost da nam dokumenta koja želite da prevedemo i overimo sami donesite u neku od beogradskih poslovnica, tamo ih predate ovlašćenom koordinatoru i sa njim se dogovorite oko drugih detalja naše saradnje, ali i varijantu da dokumenta na našu adresu pošaljete preporučenom poštanskom pošiljkom ili posredstvom neke od kurirskih službi koje su aktivne na teritoriji glavnog grada. Postoji i mogućnost dostave dokumenata elektronskim putem, no ona je rezervisana samo za situaciju kada tražite „hitan prevod“, jer je tada naročito važno da spisi što pre dođu do naših prevodilaca kako bi oni započeli na vreme posao i, u predviđenom roku, ispunili vaše zahteve. Dakle, jedino tada možete dokumenta skenirati i poslati na naš mejl, ali napominjemo da ćete imati obavezu da nam naknadno, na neki od pomenutih načina i pazeći na rok koji ste odredili za završetak prevoda, dostavite i originalne spise, jer u suprotnom prevodilac i sudski tumač Vidikovac neće moći da do kraja sprovede proces obrade, odnosno, da zvanično overi materijale prebačene na traženi jezik.\nKada se prevodi završe i prođu kontrolu i overu od strane ovlašćenog sudskog tumača, spajaju se sa originalima i vraćaju klijentima. Dostava ili isporuka dokumenata obavlja se u skladu sa dogovorom, a na način koji korisniku, naravno, najviše odgovara. Mi nudimo mogućnost da ih lično podignete u nekoj od naših beogradskih filijala ili da, u posebnom zahtevu, navedete adresu firme, kućnu ili neku treću lokaciju na koju želite da vam ih pošaljemo. Ovu uslugu poverićemo kurirskoj službi sa kojom već duže vreme uspešno na tom planu sarađujemo ili će vam materijale dostaviti Pošta Srbije u vidu preporučene pošiljke. Dostavu dokumenata ćete platiti nezavisno od cene prevoda, overe, redakture i drugih poslova koje su za vas, u datoj situaciji, obavili naši stručnjaci. Visina ovih troškova obračunava se u skladu sa zvaničnim cenovnikom angažovane dostavne službe, a izmirićete ih najverovatnije na licu mesta, prilikom preuzimanja materijala, plaćajući direktno kuriru na ruke.\nCene svih usluga koje možemo da vam ponudimo navedene su u zvaničnom cenovniku na sajtu Akademije Oxford, a informacije tog tipa možete potražiti i od ovlašćenih službenika u našim predstavništvima u Beogradu. Važno je da znate da se cena prevoda određuje prema broju obrađenih strana i da je uobičajena praksa da se na veće količine materijala odobrava i neki popust. Prevodioci i sudski tumači Vidikovac poštuju pravilo svoje profesije koje predviđa da jedna strana prevedenog teksta sadrži 1800 slovnih mesta, sa sve uračunatim razmacima između reči. Ovaj standard važi za sve tipove pisanih materijala, pa tako i za zvanična dokumenta, uprkos tome što jedna njihova strana u najvećem broju slučajeva sadrži znatno kraći tekst.\nPrevedeni materijali, overeni pečatom licenciranog sudskog tumača, se mogu slobodno koristiti u međunarodnom pravnom saobraćaju, s obzirom na to da su validni sa stanovišta zakona i tretiraju se jednako kao i ostali originali. Međutim postoje i dokumenta koja, osim ove overe, moraju biti legalizovana i takozvanim Apostille pečatom. To je formalnost uvedena nakon potpisivanja međunarodne Konvencije o ukidanju potrebe legalizacije stranih javnih isprava, koju je u Hagu 1961. godine potpisalo stotinak država, među kojima je bila i ondašnja Jugoslavija, čiji je Republika Srbija pravni sledbenik. Predviđeno je, naime, da apostilirana dokumenta mogu slobodno da se koriste u pravnim sistemima zemalja potpisnica, bez potrebe da se naknadno kontrolišu ili overavaju.\nPostupak overe Apostille pečatom vrlo je specifičan, s obzirom na to da se ne primenjuje na isti način od svih dokumenata. Tako je u nekim situacijama potrebno prvo sadržaj konkretnih dokumenata prevesti na traženi jezik i uraditi overu pečatom ovlašćenog stručnjaka, a tek nakon toga sprovesti apostiliranje, dok je kod drugih materijala postupak sasvim obrnut, to jest, prvo se radi overa Apostille pečatom, a nakon toga prevodioci i sudski tumači obavljaju svoj uobičajeni posao. Apostille pečat ima oblik štambilja i u njega su, na tačno propisan način, uneti odgovarajući podaci, pa se dešava da je potrebno, osim tekst samog dokumenta, i sadržaj Apostille pečata prebaciti na traženi jezik. U najvećem broju slučajeva dovoljno je Apostille-om overiti samo prevod materijala, no, ponekad se dešava da je neophodno da ovaj pečat bude i na prevodu i na originalu. Apostille overa ni u jednom slučaju ne isključuje legalizaciju koju sprovodi ovlašćeni sudski tumač, ali ona nije predviđena za sve vrste zvaničnih materijala, pa se tako, na primer, nikada ne sprovodi kod isprava koje su izdali diplomatsko - konzularni predstavnici, kod ni kod administrativnih isprava direktno vezanih za neki trgovinski ili carinski posao.\nU našoj zemlji overu dokumenata Apostille-om vrše predsednici ili ovlašćene sudije teritorijalno nadležnih osnovnih sudova, čija se predstavništva, prema novoj mreži rasprostranjenosti, nalaze u gotovo svakom većem mestu. Kako prevodioci i sudski tumači Vidikovac nisu zaduženi za ovu vrstu legalizacije, nemaju ni obavezu da do detalja poznaju pomenuti postupak, pa će vam oni o tome dati samo bazične informacije i uputiti vas na nadležnu pravosudnu ustanovu gde ćete moći o svemu da se obavestite. Prilikom raspitivanja o Apostille overi, izuzetno je važno da nadležnom sudskom službeniku tačno navedete koji dokument želite da overite, kao i za šta su vam potrebni dati overeni prevodi, jer ćete na taj način osigurati dobijanje tačnih i upotrebljivih informacija. Ako ustanovite da je za vaš konkretni spis potrebno uraditi overu Apostille pečatom, nadležnoj službi osnovnog suda podnosite predviđeni zahtev i predajete original dokumenta koji apostilirate, njegovu fokopiju, koja će ostati sudu, kao i fotokopiju vaše lične karte.\nSve potrebne informacije u vezi sa apostiliranjem materijala koji će se koristiti u inostranstvu možete dobiti u nadležnim službama nekog od 3 osnovna suda, koliko ih se nalazi na području Beograda, no, s obzirom na to da naselje Vidikovac pripada teritoriji opštine Rakovica za koju je nadležan Drugi osnovni sud, najbolje će biti da pomenuta obaveštenja potražite u ovoj pravosudnoj ustanovi, koja se nalazi na Vračaru, u Katanićevoj ulici broj 15. U istom delu Beograda smešten je i Višem sudu, gde takođe možete dobiti informacije o Apostille overi i gde, osim službe overe, radi i Prvostepeno parnično odeljenje i Drugostepeno građansko odeljenje Višeg suda.\nNadamo se da smo u ovom tekstu dali sva potrebna objašnjanja našeg načina rada i postupka prevoda i overe zvaničnih materijala, no, rado ćemo odgovoriti na sva vaša pitanja, ako nas kontaktirate mejlom ili telefonom, a možete i doći u neku od naših poslovnica u Beogradu i na licu mesta porazgovarati sa ovlašćenim službenikom. Ako procenimo da je i to potrebno, zakazaćemo vam i besplatnu konsultaciju sa nekim od članova naše profesionalne ekipe.\nKategorije prevoda za Vidikovac\nIzračunajte okvirnu cenu prevoda za Vidikovac\nSpisak sudskih tumača za grad Vidikovac\nCenovnik prevodilačkih usluga sudskih tumača za grad Vidikovac\nSudski tumači i prevodioci u Vidikovcu\nAkademija Oxford Vidikovac


Snouden konačno napustio aerodrom\nčetvrtak, 01 avgust 2013 14:23\nEdvard Snouden konačno je napustio moskovski aerodrom i ušao u Rusiju, tvrdi njegov advokat i dodaje da mu je odobren privremeni jednogodišnji azil.\nEdvard Snouden je u Rusiju došao 23. juna, nakon što je početkom tog mjeseca objelodanio tajni nalog suda kojim su specijalne službe SAD dobile pristup svim pozivima najvećeg američkog mobilnog operatera "Verajzon".\nOn je objavio i podatke o supertajnom programu svog bivšeg poslodavca, američke Nacionalne bezbjednosne agencije (NSA) "Prizma", koji omogućava praćenje elektronske komunikacije na najvećim internet sajtovima.\nSnouden je doletio letom Aeroflota 23. juna u Moskvu iz Hong Konga i, prema saopštenjima ruskih vlasti, nije presjecao rusku granicu, već se sve vrijeme nalazio u tranzitnoj zoni aerodroma Šeremetjevo.\nRuskim vlastima on je 12. jula uputio zahtjev za politički azil u Rusiji koji mu je danas konačno odobren, sa rokom od godinu dana, javlja AP.\nRuski predsjednik Vladimir Putin izjavio je da Snouden može dobiti politički azil ukoliko potpuno prestane da se bavi radom koji nanosi štetu SAD i rusko-američkim odnosima.\n01-08-2016 Hits:3185 Svijet\n26-07-2016 Hits:3093 Svijet\n24-02-2016 Hits:2324 Svijet\n16-02-2016 Hits:2163 Svijet\n07-08-2015 Hits:2762 Svijet\n07-08-2015 Hits:2928 Svijet\n06-08-2015 Hits:2676 Svijet\n28-12-2014 Hits:3144 Svijet\n25-12-2014 Hits:2904 Svijet


LJUBAVNA MAGIJA NA DALJINU ⋆ Vidovita Roksana\nNeki od mogućih primera magije na daljinu takođe mogu biti i preko imena osoba, datuma rođenja i teglice meda. Postalo je popularno da se med koristi kao šest sastojak u ljubavnim ritualima gde se dva papirića okrenuta licem u lice prošiju crvenim koncem i pritom zamoče u teglicu meda kako bi se neko nekoj osobi. Ovaj ritual ima i svoju varijaciju sa fotograijama koje se takođe prišiju crvenim koncem i potom stave u teglicu sa medom. Ovo je bezazlen ritual jer se fotografije uvek mogu izvaditi iz meda i razvezati od crvenog konca ukoliko mislite da je to neophodno. Magija je ponekad odlično rešenje ukoliko želimo da postignemo nešto a nismo u potpunosti sigurni u sebe, pa želimo malo da pripomognemo sebi pri ostvarenju nekog cilja. Ali najpre treba imati vere u Boga i u pozitivne stvari, jer samo tako možemo živeti u blagostanju i biti ispunjeni u životu.


Da li su mladi Srbi alkoholičari: Zabrinjavajući rezultati istraživanja : Nadlanu.com\nDa li su mladi Srbi alkoholičari: Zabrinjavajući rezultati istraživanja\nObjavljeno 6. mar 2014. / 13:59:45\nMladost se smatra periodom optimalnog zdravlja i najvećih bioloških mogućnosti. Međutim, za ovaj uzrast se vezuju i brojni problemi, od kojih je jedan od vodećih upravo prekomerno konzumiranje alkohola.\nČesto ispijanje velikih količina alkohola u kratkim vremenskim periodima (neretko u kombinaciji sa drugim psiho-aktivnim supstancama), sklonost ka kombinovanju više vrsta alkoholnih pića, brzo ispijanje i takmičenje u količini popijenog alkohola, pijenje više dana bez pauze – samo su neki od oblika opijanja kod mladih. Ovakvi obrasci pijenja mogu vrlo brzo dovesti do izrazito teških fizičkih i psihičkih posledica, među kojima su bolesti jetre, oštećenja pankreasa i pojava dijabetesa, ali i oštećenja srčanog mišića, krvnih sudova, nervnog sistema i mozga.\nMladi mogu da ispoljavaju različite osobine, kao što su nesigurnost, nestabilnost, sukob sa autoritetima, buntovnost, a sve one predstavljaju pogodno tle za konzumiranje alkohola koji stvara lažni osećaj sigurnosti, odlučnosti i samopouzdanja. Neretko mladi piju i pod pritiskom vršnjaka sa ciljem da pripadaju grupi i budu prihvaćeni.\n“Kako istraživanja pokazuju, mladi najčešće prvo piće popiju u 13, dok prvo pijanstvo dožive sa 15 godina. Više od 40% mlađih od 16 godina u Srbiji se jednom ili više puta napilo, dok je više od 90% probalo alkohol. Upravo iz ove grupe se regrutuju zavisnici od alkohola, a tome u prilog govori i činjenica da je svaki deseti lečeni alkoholičar mlađi od 30 godina.” – ističe dr Aleksandar Vujošević, direktor Specijalne bolnice za bolesti zavisnosti i dodaje: “Pogrešni kulturološki obrasci predstavljaju posebno veliki problem – čak 76% mladih je pilo kod kuće, a najčešće su ih poslužili upravo roditelji ili neko iz bliže porodice. Mladi u Srbiji piju dvostruko više nego njihovi vršnjaci u Evropi.”\nPrema sprovedenim istraživanjima učenika u srednjim školama:\n89,1% njih je probalo jedno ili više alkoholnih pića\n36,7% mladića i 14,4% devojaka redovno piju alkohol\n42,2% učenika se bar jednom napilo\nKoliko piju studenti Beogradskog univerziteta?\nU prilog ozbiljnom problemu opijanja govori i istraživanje koje su sprovele Marija Jovanović, Marija Milovanović i Lidija Bukvić, studentkinje Fakulteta za specijalnu edukaciju i rehabilitaciju Univerziteta u Beogradu na uzorku od 473 studenta Beogradskog univerziteta.\n“Studenti u velikoj meri koriste alkohol kao oslonac u stresnim situacijama. Pri tome, osobe muškog pola prednjače u većini ispitivanih indikatora,” ističe Marija Jovanović i dodaje: “Primetan je pozitivan stav studenata prema alkoholu, kao i sve veći broj devojaka koje piju. Takođe, paradoksalno se javlja i stav u društvu da se isključuju, čak i osuđuju, osobe koje uopšte ne piju.”\n68% studenata ispoljava znake rizičnog pijenja, dok znake alkoholizma, od tog broja, ispoljava 41,2% ispitanika. Kod ovih 68% ispitanika uočeno je sledeće:\n84,2% studenata odgovara da im se posle jednog ili dva pića u prijatnoj atmosferi javlja želja i za trećim\n76,6% učesnika istraživanja smatra preteranim ukoliko bi im se ukazao zahtev da više nikad ne piju\n67,7% ispitanika je doživelo “prekid filma”, tj. alkoholnu amneziju\n59% studenata koristi alkohol u stresnim situacijama\n24% ispitanika ističe da je pokušala da prekine sa upotrebom alkohola, ali bezuspešno\n38,8% odgovara da je lagalo o količini popijenog alkohola\n47,5% studenata koristi alkohol za “razbijanje” treme\n“Veoma je zabrinjavajuće da se u toku istraživanja ni jedna osoba nije deklarisala kao “osoba koje uopšte ne pije” – smatra se da je ta pojava skoro nemoguća, a čak četvrtina ispitanika kaže da osobe koje ne piju nisu dovoljno zanimljive i opuštene,” zaključuje Marija Jovanović.\nSvi ovi podaci ukazuju na visoki rizik pijenja kod mladih osoba koji, ukoliko se nastavi, vodi ka alkoholnoj zavisnosti koja predstavlja neinfektivnu epidemiju 21. veka. Srbija se nalazi na četvrtom mestu, u Evropi, po potrošnji alkohola sa prosekom od 11 litara čistog alkohola po glavi stanovnika, dok je svetski prosek 6 litara.


Predsjednik Čubrilović na manifestaciji "Oktobarski pravnički dani": Institucionalno jačamo Srpsku | NSRS\nPredsjednik Čubrilović na manifestaciji "Oktobarski pravnički dani": Institucionalno jačamo Srpsku\nPredsjednik Narodne skupštine Republike Srpske Nedeljko Čubrilović prisustvovao je danas svečanosti otvaranja manifestacije 14. Međunarodnog savjetovanja pravnika „Oktobarski pravnički dani“ na Pravnom fakultetu Univerziteta u Banjaluci.\nSkupu su prisustvovali ministar pravde Republike Srpske Anton Kasipović, ministar nauke i tehnologije Republike Srpske Jasmin Komić, predsjedavajuća Vijeća naroda Republike Srpske Nada Tešanović, predsjednik Ustavnog suda Republike Srpske Džerard Selman, kao i brojni predstavnici institucija Republike Srpske, Federacije BiH i Bosne i Hercegovine, pravnici, sudije i ostale zvanice.\nPoštovani učesnici i gosti „Oktobarskih pravničkih dana“\nPozdravljam vas i želim vam uspješan rad i prijatan boravak u Banjoj Luci.\nUčešće naučne i stručne javnosti je od velikog značaja za organizaciju i funkcionisanje zakonodavne, izvršne i sudske vlasti na svim nivoima. I to će doprinijeti da svi dijelovi sistema funkcionišu u skladu sa Ustavom i zakonom, te obezbjeđuju vladavinu prava i zaštitu ljudskih prava i sloboda.\nŽelim podsjetiti da smo prethodne godine obilježili dvadeset i pet godina od osnivanja Skupštine srpskog naroda u BiH, odnosno Narodne skupštine Republike Srpske. Prvi saziv su činili poslanici tadašnje Skupštine Socijalističke Republike Bosne i Hercegovine, iz reda srpskog naroda, izabrani na prvim neposrednim višestranačkim izborima.\nNarodna skupština Republike Srpske potvrđuje se kao stub demokratskih procesa, uspješno ostvarujući svoju ulogu najvišeg ustavnog i zakonodavnog organa vlasti. Odlučni smo da istrajemo u borbi za dejtonska rješenja i protivimo se unitarizaciji i centralizaciji vlasti u Bosni i Hercegovini.\nRepublika Srpska mora sačuvati svoj ustavni i pravni suverenitet, identitet i subjektivitet. Naš osnovni i trajan cilj je stabilno, funkcionalno i prosperitetno društvo, te pravno sigurna, privredno razvijena i ekonomski održiva Republika Srpska.\nNarodna skupština aktivno radi na donošenju reformskih i drugih akata kojima se unapređuje ekonomsko i socijalno stanje i ukupni odnosi u Republici Srpskoj i štiti njen ustavni položaj u okviru zajedničke države Bosne i Hercegovine.\nRepublici Srpskoj je u svim oblastima potrebna jasna vizija, puno jedinstvo, viši nivo političke i građanske kulture, stabilan vrijednosni sistem i nesmetano funkcionisanje svih organa i institucija, u skladu sa pozitivnim zakonskim propisima.\nOd svih naučnih i stručnih skupova, pa tako i od „Oktobarskih pravničkih dana“, očekujemo jasne i konkretne analize stanja, prijedloge i preporuke za bolje i brže rješavanje ekonomskih, pravnih i političkih pitanja.\nRepublika Srpska je ravnopravan, jedinstven i nedjeljiv državotvorni entitet Bosne i Hercegovine.\nVeoma je važno zaštititi dignitet, ulogu i ustavnu nadležnost Narodne skupštine Republike Srpske. Svi politički subjekti su obavezni da djeluju u okviru legalnih i legitimnih organa i institucija vlasti. Naša obaveza je da popštujem osnovne demokratske principe u kojoj odluke donosi kvalifikovana skupštinska većina.\nPolitički subjekti u Republici Srpskoj moraju prevazići nedavna događanja u paralamentu, a to je moguće uz uvažavanje, toleranciju i političku kulturu svih koji učestvuju u parlamentarnom životu. Jer, kako reče naš patrijarh Pavle: „život svoj možemo dati za pravdu, za istinu, za ono što je pravo i čestito, jer na taj način dobijamo život neprolazni“.\nDakle, svi zajedno moramo prevazići svaki pokušaj nedemokratskog i nasilnog djelovanja, zloupotrebu ustavnih, zakonskih i poslovničkih sredstava u borbi za osvajanje vlasti.\nZalažemo se za bolju i kvalitetniju međuentitetsku saradnju, jače veze sa Srbijom, kao i sa zemljama u regionu i šire.\nUz zahvalnost za dosadašnji rad pravnika i njihovih organizacija, naša obaveza je da i dalje doprinosima očuvanju, izgradnju i funkcionisanju Republike Srpske i njenih organa i institucija.


kršenje primirja - Sputnjik Srbija\n19:47 24 Novembar 2020\nRusija: Nusra front i dalje krši primirje\nRuski Centar za mirenje zaraćenih strana u Siriji zabeležio je pet slučajeva kršenja režima prekida vatre u Siriji, a većinu ih je počinila teroristička organizacija Nusra front, saopštilo je Ministarstvo odbrane Rusije.\nPrimirje u Siriji prekršeno 11 puta\nPrimirje u Siriji prekršeno je 11 puta, dok su za to najviše odgovorne grupe Ahrar el Šam i Džejš el islam, saopštio je ruski Centar za primirje u toj zemlji.\nLavrov i Keri: Neprihvatljive tvrdnje o kršenju primirja\nŠefovi diplomatija Rusije i SAD, Sergej Lavrov i Džon Keri, istakli su u telefonskom razgovoru neprihvatljivost tvrdnji o kršenju prekida vatre u Siriji, saopštilo je rusko Ministarstvo spoljnih poslova.\nBasurin: Ukrajinske snage dovlače oružje na liniju razgraničenja\nZamenik komandanta vojnog štaba samoproglašene Donjecke Narodne Republike Eduard Basurin izjavio je da je obaveštajna služba DNR zabeležila dovlačenje sistema za lansiranje raketa i pripadnika ukrajinske armije na liniju razgraničenja.\n19:38 Autobus prešao preko deteta na stanici u Zemunu\n19:38 Novi zakon protiv Srba: Ne smete ni da zucnete da niste počinili genocid!\n19:30 UN razmatra Putinov predlog o ruskoj vakcini\n19:27 Srpski komšiluk od sada može da se pohvali najboljim pivom u Evropskoj uniji\n19:19 Večeras: Intervju sa Miroslavom Toholjem


Odluka o privremenom ograničenju izvoza osnovnih poljoprivredno prehrambenih proizvoda\nPrimenjuje se od datuma: 01.06.2022. godine\n("Sl. glasnik RS", br. 49/2022, 52/2022, 57/2022 i 59/2022)\n1. Uvodi se privremeno ograničenje izvoza osnovnih poljoprivredno prehrambenih proizvoda bitnih za stanovništvo u cilju sprečavanja kritične nestašice ovih proizvoda.\nKvantitativno ograničenje izvoza poljoprivredno prehrambenih proizvoda iz stava 1. ove tačke uvodi se, na mesečnom nivou, za sledeće proizvode, u sledećim količinama:\n- Prekrupa i griz:\n- - Od kukuruza:\n- - - sa sadržajem masnoće ne preko 1,5% po masi\n- Ulje od semena suncokreta ili šafranike i njihove frakcije:\nIzuzetno od st. 1. i 2. ove tačke privremeno ograničenje izvoza ne odnosi se na poljoprivredno prehrambene proizvode za koje je izdat sertifikat u skladu sa propisima kojima se uređuje organska proizvodnja.\n2. Količine proizvoda iz tačke 1. stav 2. ove odluke određuju se po proporcionalnom sistemu na osnovu zahteva koji se podnosi ministarstvu nadležnom za poslove poljoprivrede elektronskim putem na imejl adresu: zahtevi.izvoz@minpolj.gov.rs u periodu od 20. do 25. tekućeg meseca za naredni mesec.\nIzuzetno od stava 1. ove tačke zahtev za mesec maj podnosi se u periodu od 22. do 28. aprila tekuće kalendarske godine.\nUz zahtev iz stava 1. ove tačke podnosi se ugovor o prodaji proizvoda iz tačke 1. stav 2. ove odluke.\nNa osnovu zahteva iz stava 1. ove tačke ministarstvo nadležno za poslove poljoprivrede, na predlog komisije koju obrazuje ministar nadležan za poslove poljoprivrede, dozvoljava izvoz određene količine proizvoda iz tačke 1. stav 2. ove odluke.\n3. Maksimalna količina za koju jedan privredni subjekt može podneti zahtev u tekućem mesecu iznosi 20% ukupne količine po grupi proizvoda utvrđene u tački 1. stav 2. ove odluke, osim za grupu proizvoda iz tarifnog broja 1512 carinske tarife.\n4. Ako privredni subjekt u tekućem mesecu ne izveze najmanje 80% dozvoljene količine ili prekorači dozvoljenu količinu, ministarstvo nadležno za poslove poljoprivrede neće odlučivati o zahtevu tog privrednog subjekta za naredni mesec.\n5. Ministarstvo finansija - Uprava carina vodi evidenciju o izvozu proizvoda iz tačke 1. stav 2. ove odluke i o tome obaveštava ministarstva nadležna za poslove spoljne trgovine i poljoprivrede prvog radnog dana u tekućem mesecu za prethodni mesec.\n6. Danom stupanja na snagu ove odluke prestaje da važi Odluka o privremenoj zabrani izvoza osnovnih poljoprivredno prehrambenih proizvoda bitnih za stanovništvo ("Službeni glasnik RS?, br. 32/22, 35/22 i 48/22).\nOdluke o privremenom ograničenju izvoza osnovnih poljoprivredno prehrambenih proizvoda bitnih za stanovništvo\n("Sl. glasnik RS", br. 52/2022)\n2. Ova odluka stupa na snagu narednog dana od dana objavljivanja u "Službenom glasniku Republike Srbije", a primenjuje se od 15. maja 2022. godine.\n("Sl. glasnik RS", br. 59/2022)\n2. Ova odluka stupa na snagu narednog dana od dana objavljivanja u "Službenom glasniku Republike Srbijeˮ, osim tačke 1. stav 1. ove odluke koja se primenjuje od 1. juna 2022. godine.


Mačva sutra gostuje ekipi Zemuna – Podrinske\nNakon dvonedeljne reprezentativne pauze, ovog vikenda nastavlja se takmičenje u superligaškom prvenstvu. U okviru 17. kola šabačka Mačva sutra gostuje ekipi Zemuna. Utakmica se igra od 13 sati. Na redovnoj konferenciji za novinare, šef struke Dragan Aničić i prvotimci Miodrag Gemović i Lazar Ivić izneli su svoja očekivanja od sutrašnjeg meča.\nŠef Stručnog štaba FK „Mačva“ Dragan Aničić istakao je da ekipa Zemuna ima odličnu igru, ali taj kvalitet ne prati i trenutno mesto na tabeli, kao i da je po broju nesrećnih okolnosti u približnom procentu kao i ekipa Mačve.\n-Od kako sam u Mačvi ovo je već četvrti susret sa ekipom Zemuna u prvenstvenoj ili prijateljskoj utakmici. Do sada je svaka bila teška ili neizvesna, jer imaju zaista kvalitetnu ekipu i trenera. Bili su teški protivnici i u Prvoj ligi Srbije, ali i ovde u Sapcu u 2. kolu gde smo zabeležili pobedu uz dosta sportske sreće. U Zemunu je pregršt iskusnih igrača, a nakon neke moje analize te ekipe, po broju nesrećnih okolnosti čini mi se da su u približnom procentu kao i mi. Igraju dobro, ali tu njihovu kvalitetnu igru ne prati i rezultat, a svedoci smo i da su u utakmicama sa ekipom Partizana, Crvene zvezde i Lučana odlučivale su sitnice. Očekujem da se nastavi dosadašnja tradicija jer možemo da se pohvalimo da imamo dobar skor u susretima sa ekipom Zemuna. Pokušaćemo da nametnemo neki naš stil igre i da zabeležimo pobedu, koja bi nam mnogo značila i zbog stanja na tabeli, ali i zbog kontinuiteta dobrih rezultata koje smo zabeležili u ovoj poslednjoj nedelji- kaže Aničić.\nNapadač Miodrag Gemović kaže da je poslednja pobeda protiv ekipe Spartaka u okviru KUP takmičenja svakako podigla samopouzdanje cele ekipe i da u ovaj superligaški meč ulaze sa velikim ambicijama.\n-Znamo da nas čeka teška utakmica, Zemun je težak protivnik, ali mi ćemo dati sve od sebe i pokušati da sa ovog gostovanja donesemo tri boda u Šabac. Pobeda protiv ekipe Spartaka u Subotici u okviru KUP takmičenja, svakako je podigla samopouzdanje cele ekipe, posebno moje jer sam postigao gol. Voleo bih i Zemunu da dam gol, nadam se da će mi se ukazati prilika za to i da ću je uspešno realizovati- kaže Gemović.\nPrvotimac Lazar Ivić očekuje da dosadašnji stopostotni učinak u suretima sa ekipom Zemuna i ovoga puta biti sačuvan.\n-Zemun je naš stari protivnik još iz Prve lige Srbije, dobro se poznajemo, odigrali smo od prošlog leta četiri – pet utakmica i imamo stopostotan učinak i očekujem da tako nastavimo i u nedelju i nastavimo dobar niz- kaže Ivić.\nUtakmica sa ekipom Zemuna igra se sutra od 13 časova. Ekipa Mačve trenutno se nalazi na 11 mestu sa 16 bodova, dok je ekipa Zemuna sa bodom manje na 12 mestu superligaške tabele.


Novosti: Nova mera Crne Gore — vojnicima zabranjuju učešće u litijama i prete otkazom - 19.02.2020, Sputnik Srbija\nProtiv pripadnika Vojske Crne Gore koji budu prisustvovali litijama biće pokrenut disciplinski postupak i biće udaljeni iz službe, pišu „Večernje novosti“. 19.02.2020, Sputnik Srbija\nTo je, prema navodima „Novosti“, samo deo naređenja koje je na sastanku svog kolegijuma, 6. februara, izdao načelnik Generalštaba Vojske Crne Gore, brigadni general Dragutin Dakić.\nGlavna tema tog sastanka bile su litije kojima narod iskazuje svoj otpor prema spornom zakonu, a Dakić je, kako se navodi u tekstu „Novosti“, obavestio svoje saradnike da je od obaveštajnih službi Ministarstva odbrane i Vojske Crne Gore dobio informacije da pojedini vojnici i oficiri prisustvuju protestima, te da obaveštajci intenzivno rade na prikupljanju podataka o tome ko su oni.\nDakić je, kako navode Novosti, poručio da su, iako „navodno verski“ protesti usmereni protiv ustavnog poretka i suverenosti Crne Gore, te da iz tih razloga pripadnicima Vojske nije mesto na njima.\nOn je naredio i da komandanti i rukovodioci održe sastanke sa potčinjenima u svojim jedinicama i da im skrenu pažnju da „mesto i uloga pripadnika Vojske nije da ruše ustavni poredak, već da brane interese suverene Crne Gore“.\nOvakva odluka iz vrha Generalštaba uznemirila je, kako „Novosti“ saznaju, pripadnike Vojske Crne Gore, posebno one koji redovno, četvrtkom i nedeljom, učešćem na litijama izražavaju svoj stav protiv zakona.